هێرشەکانی تورکیا: گیرخواردنی خەڵکی هەرێم لە "گرتووخانەی کوێستان" - دیدبان حقوق بشر کردستان ایران\nماوەی دە رۆژی پێدەچێت تا لاشەی موحسێن سپیری بدۆزنەوە. ئەم پیاوە 64 ساڵانە لەرۆژێکی وشک و بایی لەدێسەمبەری ساڵی رابردوو لەگەڵ هاوڕێیانی حەسەن سادقی و سەفەر سینی بۆ ماسی گرتن و کۆکردنەوەی هەنگوێن و کیوارک، لەماڵی خۆیانەوە رۆشتن بۆ شاخەکانی ئێراق.\nژیان لە ناوچەی ئامێدی و لەشاخەکانی زاگرۆس دژوار و پیاو پڕوکێنە، بەڵام هەزاران ساڵە ئەم ناوچە کوێستانییە شوێنی ژیانی کۆمەڵگای کورد و ئاشووری بووە. زۆرێک لە خەڵکانی خۆجێی پێیان باشە چەندین رۆژ بەڕێدا بڕۆن و رەشمەڵ هەڵدەن. دوای ئەوەی کە ماڵباتی سپیری زیاتر لە یەک هەفتە نەیانتوانی پەیوەندی تەلەفۆنی پێوە بکەن، بەکۆمەڵ رۆشتن بەدوایدا.\nلاشەی سێ پێشمەرگەی پێشوو لەچۆمی “زەری” دۆزرایەوە کە بە هۆی هێرشی فڕۆکە بێ فڕۆکەوانەکانی تورکیا تیکە تیکە ببوون. وادیار بوو کە سدێق و سینی دەستبەجێ کوژراون، بەڵام لاشەی سپیری لەنێزیکی 100 مەتری ئەوێ دۆزرایەوە کە هێڵی خوێنەکە بەدوایدا کێشرابوو. بەختیاری کۆڕی کە 35 ساڵیەتی لەماڵی ئەودا لەشاری دێرەلووک دەڵێت:” ئەو هەوڵی دابوو داوای یارمەتی بکات، سیگناڵی تەلەفۆنەکەی یا چەکەکەی بە هێمای ئاگادارکردنەوە بۆ کەسێک جووڵاندووە. ئەو بەمجۆرە مردووە. لەوانەیە دوو سێ ڕۆژ ئازاری بینیبێت”.\nبە پێی وتەی وەزارەتی پاراستنی تورکیا، پێنج شەرڤانی پەکەکە لەهەمان هەفتەدا کوژراون رێک لەکات و شوێنێک کە ئەم سێ هەڤاڵەی سەردەمی منداڵی لەئێراق گیانیان بەخت کردبوو.\nداخوازی بۆ زانیاری زۆرتر لەبارەی ئامانج گرتنی خەڵکی سڤیل کە بووە هۆی کوشتنیان بێ وڵام مایەوە. سەرچاوەیەکی وەزارەتی پاراستن دەڵێت کە ئۆپراسیۆم بەس ئەندامە تێرۆریستەکانی دەکاتە ئامانج و هەموو هەنگاوە پێویستەکان بۆ پێشگرتن لە زیان گەیاندن بە خەڵکی سڤیل گیراوەتە بەر. وێڕای ئەوەی کە تورکیا شەڕی درێژخایەن لەدژی ملیشیاکانی پەکەکە لەدەرەوەی سنوورەکانی خۆی درێژە پێدەدا، سیپری و هەڤاڵانی لەپێرستی ڕوو لەهەڵکشانی خەڵکی سڤیلدایە.\nبە پێی زانیاریە دەست کەوتووەکان لەگرووپی چاودێری بۆ سەر هێرشە ئاسمانییەکان، پێکدادانەکان ئێستا زیاتر لە هەرکاتێکی دیکە گیانی خەڵکی ئاسایی ئێراقی دەستێنێت. دانیشتوانی ئامێدی و ئەو ناوچانەی دەکرێن ئامانج، بە بینینی فڕینی فڕۆکە بێ فڕۆکەوانەکانی تورکیا لەبێدەنگی سەر لووتکەی کێوەکان، دەزانن و دەترسن کە مەبادا ئایندەیەکی خراپتر چاوەڕوانیان بکات.\nتورکیا و پەکەکە لەکاتی دەستپێکردنی شۆڕشێک کە بەتەواوەتی لەمارکیسیزمەوە لەدژی سەرکووتی دەوڵەتی تورکیا لەساڵی 1984 سەری هەڵدا تائێستا، پێکدادان و شەڕی مشک و پشیلە درێژەی هەیە. لەو کاتەوە تائێستا زیاتر لە 40 هەزار کەس بوونەتە قوربانی توندوتیژی کە زۆربەیان خەڵکی سڤیلن. تورکیا و زۆربەی هاوپەیمانە رۆژئاوایەکانی، پەکەکە وەک رێکخراوێکی تێرۆریستی دەناسێن.\nباکووری کوێستانەکانی ئێراق لەمێژە بۆتە سەنگەرێک بۆ پەکەکە، بەڵام دەسەڵاتی هەرێمی کوردستان لەبارەی چۆنیەتی بەرەنگاربوونەوەیان ناکۆکن. دەسەڵاتی سەرەکی سیاسی، پارتی دێمۆکراتی کوردستان (پارتی)، پەیوەندی قووڵی ئابووری لەگەڵ تورکیا بەهێز کردووە و رێگای بەئەنکەرە داوە پێگەی سەربازی لێبدات و چالاکی لەدژی یاخییەکان لەنێو خاکی ئێراق پەرە پێبدات. هێزەکانی پارتی بەردەوام لەگەڵ پەکەکە دەستەو یەخە دەوستنەوە. ئاگربەسی نێوان سەرکردایەتی پەکەکە و دەوڵەتی تورکیا بە هۆی سیاسەتە ناوخۆیەکانی تورکیا لەساڵی 2015 کۆتایی پێهات، و بووە هۆی نانەوەی شەڕیکی نوێ لەهەموو باشووری رۆژهەڵاتی تورکیا و هەروەها هێرشی سنووری لەسوریا بەمەبەستی پێشگرتن لە سەرکەوتنەکانی کوردانی سەر بە پەکەکە لەوێ.\nهەر لەو کاتەدا، ئانکەرە دەستی کرد بە بەڕێوەبردنی سیاسەتی دەرەکی هێرشکارتر لەناوچەکانی وەک لیبیا و سۆمالی، کە تا ئاستێکی زۆر بە یارمەتی فڕۆکە بێ فڕۆکەوانەکان بوو. خستنی پەکەکە ناو دۆخێکی کە هیچ زەوینێکی لەژێر دەسەڵاتدا نەبێت زۆر نێزیکە. لە زنجیرە چیا گەورەکانی زاگرۆس لەئێراق، ئۆپراسیۆنی ئاسمانی تورکیا بە سەرکەوتووی سەرکردە باڵاکانی پەکەکە تێکدەشکێنێت و لەساڵی 2020زیاتر لە هەر کاتێکی دیکە لێیان کوشتووە، بەڵام ماڵباتی کەسانی وەک سپیری دەڵێن هیچ بەرپرسیاری لەمەڕ هێرشەکان کە دەبێتە هۆی برینداربوون و کوژرانی خەڵکی سڤیل بوونی نییە.\nهەڵکشانی توندوتیژی شەپۆلی واق کەری لەنێوان کۆمەڵگای سەرتاسەری ئامێدی هێناوتەوە کایەوە کە زۆرێک لەوانە بە هۆی هێرشەکانی سەدام، شەڕی نێوان تورکیا و پەکەکە یا شەڕی گرووپە کوردیەکان لەدەیەکانی 80 و 90 ناچار بوون هەڵبێن و ماڵ و حاڵیان بە جێ بهێڵن.\nئەم شاخانە لەسەردەمی سەدام وەک شوێنی جێگیربوونی پێشمەرگە و وەک ناوچەی قەدەخەکراو دەناسران. ئەوڕۆکەش ئەم شاخانە هێشتاش قەدەخەن، بەڵام بۆ کەسانێک کە پێشتر وەک ماڵی خۆیان ناویان دەبرد. بە پێی راگەیاندنی گرووپی مافی مرۆڤ وەک ” گرووپەکانی ئاشتەوایی خرستیانی”. پێکدادانەکان سەر لەنوێ بۆتە هۆی مەزندە کردنی نێزیکەی 400 گوندی چۆڵ و کوژرانی 100 خەڵکی سڤیل.\nخەڵکی خۆجێی مەزندە دەکەن کە هێرشە ئاسمانییەکان و هێرشی فڕۆکە بێ فڕۆکەوانەکانی تورکیا ئێستا گەیشتۆتە 70 لەسەدی لووتکە دژوارەکانی ناوچەکە.\nزۆرێک ماڵباتە ئاوارەکانی پەنایان بۆ ناوچەکانی وەک دێرەلووک کە ماڵباتی سپیری تێدا دەژین هێناوە، بەڵام هاتنی زۆری خەڵک بۆ ئەو ناوچە بۆتە هۆی کۆمکرێت بوونی لەڕادەبەدەر و بێ ئیشی.\nدەرفەتە سنووردار ئابووریەکانی بەشێک لەهۆکاری زۆرێک لە خەڵکن کە ناچارن بگەڕێنەوە بۆ ناوچە قەدەخەکراوەکان. فرۆشتنی گیای چیایی، کوارک و هەنگوێنی شاخ دەتوانێت داهاتی ماڵباتەکان تا ئاستێکی باش دابین بکات.\nسەعید بەختیار دەڵێت: ” ئێمە لێرە پەنابەرین، بستێک زەویمان نییە. ئێمە دەبێت بە شێوەی قاچاخ بڕۆینە بۆ گردەکانی خۆمان. هەموو دانیشتوان گوندەکەیان چۆڵ کردووە چوونکە فڕۆکەکانی تورکیا هەڕۆژ بوردمانی دەکات و پەکەکە تەنانەت رێگامان پێنادا ئاگریش هەڵکەین”. ئەو لەدرێژەدا وتی:” لەم کاتە قەیراناویەی ئابووری، باوکم هەوڵ دەدا ژیانی ماڵباتەکەی ئێمە دابین بکات. هەموو ئەوەی دەمانەوێت ئەوەیە کە لەسەر خاکی خۆمان بژین و بژیوی ژیانمان دابین بکەین، بەڵام خاکەکەمان بۆتە گۆڕەپانی یاری سیاسی و دەسەڵات. تورکیا و پەکەکە بەرپرسیاری کوژرانی باوکی بێ تاوانی منن”.\nسەرچاوەیەک لە وەزارەتی پاراستنی تورکیا لەوڵام بەم پرسیارە کە کاریگەری ئۆپراسیۆنی تورکیا لەسەر خەڵکی سڤیل لەباکووری ئێراق وتی کە” هەموو ئۆپراسیۆنە سەربازیەکانی هێزەکانی چەکداری تورکیا بەس بە هێزە تێڕۆریستیەکان دەکەنە ئامانج و بە پێی مادەی 51ی نووسراوەی رێکخراوی نێودەوڵەتی کە وڵاتەکان مافی خۆپارێزیان هەیە. هەموو هەنگاو پێویستەکان بۆ پێشگرتن لە زیان گەیشتن بە خەڵکی سڤیل ئەنجام دراوە و ئارمانجە کوژراوەکان دوای پشتڕاست کردنەوەی ئەوەی کە بەس ئەندامی گرووپە تێرۆریستیەکانن، تەقەیان لیدەکرێت… بۆ هێزە چەکدارەکانی تورکیا، پاراستنی گیانی خەڵکی سڤیل، ژینگە، ژێرخانی مێژوویی و کلتووری لەهەموو ئۆپراسیۆنەکاندا گرنگە”.\nزۆر لەمێژە کە پەکەکە لەلایەن گرووپەکانی پارێزوانی مافی مرۆڤەوە وەک “لێبوردنی نێودەوڵەتی” تاوانبارە بە رفاندنی گەنجان بەمەبەستی پەروەردە کردنی شەڕ و هەروەها دەستگیری و کوشتنی خەڵکی سڤیلە – شتێک کە ئەم گرووپە رەتی دەکاتەوە. بە قسەی تورکیا، سەرەتای ئەمساڵ 12 بارمتە گیراوی تورک و بارمتەیەکی کوردی ئێراقی کوژراون، هەموو جگە یەکیان بە تەقەی گوڵە بۆ تەپڵی سەریان کوژراون لە ئەشکەوتێک لە گارە. پەکەکە دەڵێت ئەم کوشتنانە بە هۆی هێرشە ئاسمانییەکانی تورکیاوە بووە. بارانی عەبدجبیر شێخۆ، خاوەنی 50 سەر مەڕ کە لەمانگانی هاوین لەئامێدیەیە دەڵێت:” ئێمە هەست بە مەترسی دەکەین، من دەزانم کە دوو شوان لەلایەن پەکەکە و کەسێک لەڕێگای هێرشە ئاسمانییەکانی تورکیاوە کوژراون. بەدرێژایی شەو ناتوانم بجووڵێم”.\nلەهاوینی 2020، ئەنکەرە کە بە هێزی سەربازی لەهەڵکشانیدا ورەی بەدەست هێناوە، ئۆپراسیۆنی پەنجەی داڵی دەستپێکرد و بەدوای ئەوە ئۆپراسیۆنی پەنجەی پڵنگی ئەنجام دا کە توندترین کردەوەی سەربازی ئەمریکا لەئێراق لەشەش ساڵی رابردوودا بووە. وەزارەتی بەرگری دەڵێت زیاتر لە 150 پێگەی گۆمان لێکراوی پەکەکە لەلایەن جتەکان، کۆپترەکان، فڕۆکە بێ فڕۆکەوانەکان و تۆپخانەکان لەوانی هەندێک ئامانج لە سنووری ئامێدی، خاکی ئیزدیەکان واتە شنگال و شاخەکانی قەندیل کراوەتە ئامانج.\nبە قسەی دەزگای ” شەڕە ئاسمانییەکان”، ئەم ئۆپراسیۆنە بۆتە هۆی هەڵکشانی ئاستی زیان گەیاندن بە خەڵکی سڤیل. محەمەد ئەلجەمیلی، لێکۆڵێنەری ئەم رێکخراوە لە ئێراق دەڵێت: لەنێوان 27 بۆ 33 خەڵکی ئاسایی ئێراقی کوژراون و 23 کەسیش بریندار بوون کە زیاتر لەدوو هەندەی ژمارەی کوژراوانی سڤیلی ئێراقییە لە ساڵی 2019.\nلەگەڵ پیشان دانی دەرئەنجامی ئەم لێکۆڵینەوانەی ئەم دەزگایە، بەرپرسێکی باڵای سەرۆک کۆماری تورکیا ئەم دەیتانەی رەت کردەوە و وتی:” تورکیا پێشینەی باش و بێ وێنەی لە پێشگرتن لە کوژرانی خەڵکی سڤیل لەهەموو ئۆپراسیۆنە سەربازیەکاندا هەیە”. سەرچاوەیەکیش لەوەزارەتی پاراستنیش وتی کە ئەمە پشتڕاست ناکاتەوە. زەری، کچێکی سێ ساڵان، کاتێک گەورە بێت دەزانێت هەرگیز باوکی نەبینوە. موخلس ئادام، 28 ساڵان، پێش لەدایکبوونی ئەو کوژرا، لە خەم و پەژاروەدا، ماڵبات ئەو وێنانەی کە هی موخلس هەیانبوو سووتاندیان.\nئەوان دەڵێن کە وێنەی ئەو ئێستا لەزەریدا درێژەی هەیە: کچەکەی رێک وەک خۆیەتی. کاتێک کە ئادام لەمانگی ژوەنی ساڵی رابردوو لەکاتی رۆشتن بۆ سەیران کەوتە بەر پەلاماری ئاسمانی تورکیا. چاودێری مافی مرۆڤ لەگەڵ ئامادە بووان دیمانەی ئەنجام دا کە شیمانەی دەکرد ئەم کەسانە چەند ساتێک پێش ئەوەی بکرێت بە ئامانج لە خاڵی پشکنینی پەکەکەدا راگیرابێت.\nکریس وودوز، بەڕێوەبەری دەزگای شەڕە ئاسمانییەکاند دەڵێت:” تورکیا لەوانەیە وای دابنێت کە تەنانەت گەر ئاگاداری ئامادەبوونی خەڵکی سڤیل نەبێت، بایەخی هێرشە سەربازیەکانی بۆ کوشتنی شەرڤانانی پەکەکە بەو واتایەیە کە هەرجۆرە زیانی لاوەکی بە خەڵکی سڤیل لەهێرشەکاندا گونجاوە. بەڵام لەوانەی بۆخۆی بڵێت کە ئاگاداری ئامادەبوونی خەڵکی ئاسایی نەبووە، یا وەک خەڵکی سڤیل نەیبینیون. ئێمە زۆرتر لە ئیشەکانماندا رووبەڕووی وەها ناکۆکی لەنێوان ژمارەی کوژراوانی گشتی و کەسانی چەکدار دەبینەوە”. وەزارەتی بەرگری تورکیا وڵامی داواکاریە تایبەتەکان بەۆ زانیاری زۆرتر لەبارەی هێرشەکانی نەداوە.\nهیچ یەک لەو ماڵباتانەی کە رۆژنامەی گاردیەن لەدێرەلووک و شێلادزی دیداری لەگەڵ کردبوون لەلایەن دەسەلاتی هەرێم یا تورکیاوە بە هۆی زیانەکانیانەوە پاڵپشتیان نەکراوە و یا قەرەبوویان وەرنەگرتووە و ئەوانە لەهەرجۆرە لێکۆڵینەوە لەبارەی چۆنیەتی و هۆکاری مردنی ئازیزانیان ئاگادار نیین. ئەحمەد نورەدین مەحیەدین، کە برا و برازاکەی لەمانگی مەی ساڵی رابردوو لەکاتێک کە بۆ گەڕانی خۆراک لەباکووری چۆمی راشاوا بوون کوژران، وتی:” هیچ سیاسەتڤانێک تەنانەت بۆ قسە لەگەڵ ئێمە و سەرخۆشی کردن نەهاتوون”. وەزارەتی بەرگری تورکیا وڵامی داواکاریەکان بۆ لێدوان لەبارەی رووداوەکەوە نەداوە. ئەو وتی:” ئێمە زۆر ترساوین، بەڵام گەر ناچار بین بۆ ئەوەی زیندوو بین لەئێستادا دەگەڕێین بەدوای خۆراکدا لەناوچەکەدا. نە پەکەکە و نە تورکیا هیچ هۆکار و بیانوویەکیان بۆ بوون لێرە نییە. ئەوان بەس لێرەن تا ژیانی ئێمە لەناو ببەن”.\nتووڕە بوون لە دۆخی ئامێدی تەنانەت پێش هەنگاوەکانی تورکیا لەساڵی 2020 ئاشکرا بوو. ساڵی پێش، سەدان کەس لە ناڕازیان لەشلادزێ هێرشیان کردە سەر بنکەی سەربازی تورکیا لەپەراوێزی شار و پێکدادان رووی دا کە تێدا لانی کەم 10 کەس بریندار بوون و مێرمنداڵێکی 13 ساڵان گولە بەر سەری کەوت و کوژرا.\nیەکێک لە ناڕازیان کە لەترسی سزادان لەلایەن بەرپرسانی خۆجێیەوە نەیویست ناوی ئاشکر ببێت وتی: ” ئێمە هەست دەکەین ئابڵۆقە دراوین. ئێمە هیچ ئازادیەکمان نییە. ئێمە ئەم گرتووخانەیە وەک گرتوخانەیەک ئابڵۆقەدراو لەلایەن کێوەکانەوە دەزانین”.\nبەقسەی دۆکتۆر دیندار زێباری، بەرپرسی بواری مافی نێودەوڵەتی هەرێمی کوردستانی، پەرلمان لەقۆناخی لێکدانەوەی زیانەکانە. ئەو وتی، کاریگەری ئۆپراسیۆنی سوپای تورکیا لەسەر خەڵکی سڤیل ” بێگۆمان ژیانییە و نەدەوڵەتی ئێراق و نە بەرپرسانی تورکیا لەگەیشتن بە دەرئەنجامێکی دادوەرانە بۆ خەڵکی سڤیلی زیان بەرکەوتوو هەنگاویان نەناوە”.\nوای پێدەچێت ئەنکەرە سەرەڕای هەموو رەنجە نوێیەکانی خەڵکی سڤیل بە هۆی پێکدادان لەئێراق، ستراتژی درێژەدان بە هێرشەکانی گرتۆتە پێش. بە قسەی چاودێران، پێکدادانی چەکداران 60 لەسەد کەمی کردووە کە تێدا پەکەکە لەساڵی 2020 لەچاو ساڵی 2019 بەمەبەستی ئۆپراسیۆن دەچووە نێو خاکی تورکیا.\nبەڵام بۆ خەڵکی ئامێدی سووڕانەوەیەک لەتوندوتیژی و لەپێش گرتنی شێوازە نوێیەکان و ترسناکەکان خەریکە دووبارە دەبێتەوە.\nتامار ئەمین تامار، 66 ساڵان، کچ و دایکی لەئەنجامی پێکدادانەکانی ساڵی 1997 لەدەست دا. کۆڕەکەی لە هێرشی تورکیا لەساڵی 2017 کوژرا و شەش نەوەشی بێ باوک بوون. تامار خۆی لەکاتێکدا کە بزنەکانی لەساڵی 2018 بۆ لەوەڕ دەبرد، پێی راستی خۆی لەسەرەوەی ئەژنۆوە بە هۆی تەقینەوەی مین چینراوی پەکەکە لەدەست دا.\nئەو دەڵێت:” ساڵ بۆ ساڵ جووڵەمان سنووردارتر دەبێت…. ئێمە ئازادیمان بۆ نەماوە، بەڵام من دەترسم کە رێگا بدەم منداڵەکانم بڕۆنە دەرەوە و یاری بکەن. چۆنکە لەوانەی هەر کات و سات بکرێنیە ئامانج”.\nلە هۆڵێکی کۆمەڵایەتی لەشێلادزێ، پێشمەرگە پێشووەکان هەواڵەکان بەزۆرترین ئاستی دەنگ لە تەلەڤیزیۆنێکی کۆنەوە چاو لێدەکەن. قامکە چرچۆڵەکان لە سەر مورکی نوێژ بە بەردەوامی دەجووڵێن و لەپشتی سەری یەکتر جگەر پێدەکات لەکاتێکدا کە بیر لەبارەی چۆنیەتی گۆڕانی شەڕ لەسەردەمی گەنجی دەکەنەوە.\nتەیار ئەحمەد دەڵیت:” شەڕی ئێمە شەڕی تفەنگ و تۆپخانە بوو. ئەم جیاوازە. تەکنۆلۆژیا وەک ئێستا نەبوو”. دوای کۆتایی هاتنی قسەکانی ئەحمەد بێدەنگییەکی زۆر باڵ بەسەر شوێنەکەدا دەکێشێت. دواتر هەر ئەو ڕۆژە، لەرێگای تەلەڤیزیۆنەوە زانیان کە چەندین هێرشی نوێی تورکیا بۆتە هۆی برینداربوونی دوو منداڵ و کوژرانی سەدان سەر مەڕ. ئەو لەدرێژەدا وتی:” ئێمە کاتێک کە وەک پێشمەرگە لەگەڵ سەدام شەڕمان دەکرد کێوەکان لەژێر دەسەڵاتماندا بوون. بەڵام ناچار بووین ژنەکان بنێرین بۆ شارەکانی وەک شێلادزێ تا رۆن و خۆراک بکڕن. ئێستا، ئێمە ناتوانین ناوچەکەمان بە جێ بێڵین”. \nحملات ترکیه: محبوس شدن مردم اقلیم در «زندان کوهستان»\nمصیب گلشن‌زاده مظلومانه از دنیا رفت\nکردها پیاده‌سرباز شطرنج سیاسی سوریه\nدایکێک کە لە سەرۆکی پەژاک پاڕایەوە تا بتوانێت منداڵەکەی ببینێت\nبرای فەرشاد ئەمینی: بەڵێنی درۆیان بۆ خوێندن لەدەرەوە دا بە براکەم تەڤلی پەژاکیان کرد\nبرای شارام سەلمانی: پەژکا کەڵکی خراپ لە کێشەی ژیانی براکەمی کرد\nکێشەی ژیان و نەبوونی تێگەیشتن هۆکاری فریو و ئەندامێتی تاکەکانە لە نێو پەکەکە دا/ لەیلا عەفرین کێیە؟\nتجربه شمال شرق سوریه؛ بیانگر وجود چالش‌های جدی در پایان بحران «کودک‌سربازان»\nزمستان برای «کولبران» به تلخی میگذرد\nکودک سربازان «پ ک ک» متحمل آسیب روانی میشوند/«حسین چینگه» که بود؟\nنووسەری کورد: کردارەکانی پەکەکە پێچەوانەی کنوانسیۆنی نێودەوڵەتی مافی منداڵانە\nچاوخشکاندنێک بە سەر ئازادی بەیان و ئیشی میدیایی لە هەرێمی کوردستان\nبرای میلاد یۆسفی: هیچ زانیاریەکەم لە چارەنووسی میلاد لە پەژاکدا نییە\nپێویستی چالاکی یۆنیسێف بۆ رزگارکردنی منداڵانی سەربازی ئەندامی پەژاک\nفشار به اقلیم کردستان عراق، تنها راه ایجاد امنیت در کردستانات ایران است\nآیا پژاک گروهی مستقل است؟/«دلخواز» که بود؟\nبرادر فرشاد امینی: وعده دروغ تحصیل در خارج برادرم را به پژاک کشاند


Hartziekten en hoge bloeddruk Iraaks - Voorlichting Vertaald\nHartziekten en hoge bloeddruk Iraaks\nHome Diëtist Hartziekten en hoge bloeddruk Hartziekten en hoge bloeddruk Iraaks\nنه‌خۆشینه‌کانی دڵ و ده‌ماره‌کان\nنه‌خۆشینه‌کانی دڵ و ده‌ماره‌کان چییه؟\nنه‌خۆشینه‌کانی دڵ و ده‌ماره‌کان چه‌مکێکی گشتییه بۆ نه‌خۆشینه جیاوازه‌کانی دل یان ده‌ماره‌کانی خوێن. نه‌خۆشینه‌کانی دڵ و ده‌ماره‌کان هۆکاری سه‌ره‌کی مردنن له هۆله‌نددا.\nهۆکاری نه‌خۆشییه‌کانی دڵ و ده‌ماره‌کان\nزۆربه‌ی کات هۆکاری ته‌نگی ده‌ماره‌کان کێشه‌کانی دڵ و ده‌ماره‌کانه. گرژبوون و هاتنه‌وه یه‌کی ده‌ماره‌کان ده‌کرێ له ته‌مه‌نی بچووکییه‌وه ده‌ست پێ بکات. که‌واته، له‌وانه‌یه سالگه‌لێکی زۆر بخایه‌نێ تا کێشه دل و ده‌مارییه‌کان ده‌ست پێ بکات. له ئاکامی گیران و وێکهاتنی خوێنبه‌ره‌کانه‌وه (ئاترواسکلرووز)، ده‌ماره‌کانی خوێن، بۆ وێنه، له پێ یان پێکانی ئێوه‌دا ده‌توانن پته‌وتر ببنه‌وه. له ئاکامدا، خوێن ناتوانێ به‌ڕداه‌ی پێویست بگاته ده‌ماره‌کانی خوێن و هاتوچۆ بکات. له ئاکامدا، له‌وانه‌یه گه‌یاندنی هه‌وا به به‌شه‌کان و ماسۆڵکه‌کان ناته‌واو بێت.\nچه‌ن که‌س تووشی نه‌خۆشییه‌کانی دڵ و ده‌ماره‌کانن؟\nباوترینی نه‌خۆشییه‌کانی دڵ و ده‌ماره‌کان نه‌خۆشی ده‌ماری کۆرۆنێری دڵ و جه‌ڵته‌یه. له ساڵی 2016دا، ده‌ورووبه‌ری 739800 موبته‌لای نه‌خۆشی ده‌ماره‌کانی کۆرۆنێری دڵ و 451900 که‌س تووشی جه‌ڵته‌ی دڵ بوون.\nپاش شێرپه‌نجه، نه‌خۆشییه‌کانی دڵ و ده‌ماره‌کان گرینگترین هۆکاری مردنه له هۆله‌نددا. نه‌خۆشییه‌کانی دڵ و ده‌ماره‌کان به‌رپرسی ته‌قریبه‌ن 30 له سه‌دی ته‌واوی مردنه‌کانه له هۆله‌نددا. ئه‌مه په‌یوه‌ندیداره به ده‌ورووبه‌ری 40000 مردن له ساڵدا که ته‌قریبه‌ن به‌شێوه‌ی یه‌کسان له‌نێوان ژنان و پیاواندا دابه‌ش ده‌بێ. زیاتر له 80 له سه‌دی مردنی سه‌رچاوه‌گرتوو له نه‌خۆشییه‌کانی دڵ و ده‌ماره‌کان په‌یوه‌ندی هه‌یه به که‌سانی ژوور 65 ساڵه‌وه.\nله ده‌یه‌ی 1970وه، ژماره‌ی ئه‌و که‌سانه‌ی که به هۆی نه‌خۆشییه‌کانی دڵ و ده‌ماره‌کانه‌وه گیانی خۆیان له‌ده‌س ده‌ده‌ن، که‌م بووه‌ته‌وه. ئه‌مه به ئه‌گه‌ری زۆر به‌هۆی که‌م بونه‌وه‌ی ژماره‌ی جگه‌ره کێشان، لابردنی چه‌ورییه زیانبه‌خشه‌کان له خۆراکه‌کان له ده‌یه‌ی 1990دا و زۆرتر سه‌رنج دانی خه‌ڵک بۆ شێوازی ژیانی ته‌ندرووسته. په‌ره‌گرتنی ده‌رمانی نه‌خۆشییه‌کانی دڵ و ده‌ماره‌کان وه‌کوو ده‌رمانه‌کانی که‌م که‌ره‌وه‌ی کۆلێسترۆڵ و په‌ستانی خوێن و هه‌روه‌ها شێوازگه‌لی ده‌رمانی باشتر وه‌کوو ئانژیوپلاستی پاش جه‌ڵته دڵ له‌م بابه‌ته‌دا ڕۆڵیان هه‌یه.\nتوێژینه‌ووه‌کان له پێوانه‌ی گه‌وره و ماوه‌داردا هۆکارگه‌لی مه‌ترسیداری خواره‌وه بۆ نه‌خۆشینه‌کانی دڵ و ده‌ماره‌کان نیشان ده‌دا:\nشتگه‌لێ به کۆلێسترۆڵی لێکدراوه‌وه و/ یان چه‌وری خوێنی زۆر و نه‌خوازراو. ئه‌مه گرینگترین هۆکاری مه‌ترسیداری په‌یوه‌ندیداره به رێژیمی خواردنییه‌وه. رێژه‌ی LDL به کۆلێسترۆڵی HDL و تری گلیسیرید (ماده‌یه‌کی چه‌وری تایبه‌ت) له خوێندا خاوه‌ن گرینگایه‌تییه‌کی تایبه‌ته. ئه‌مه به‌تایبه‌ت هۆکاریکی مه‌ترسیداره بۆ کۆرۆنێری دڵ. سه‌باره‌ت به کۆلێستڕۆڵ زیاتر بخوێننه‌وه.\nشه‌کره. کاتێ ئاستی شه‌کری خوێن بۆ ماوه‌یه‌کی درێژخایه‌ن له سه‌ره‌وه بێ، ده‌ماره‌کانی خوێن زیانیان پێ ده‌گا. به هۆی ئه‌م هۆکاره‌وه‌یه که توشبووانی شه‌کره زیاتر تووشی نه‌خۆشییه‌کانی دڵ و ده‌ماره‌کان ده‌بن.\nچوونه سه‌ری په‌ستانی خوێن. خوێن ڕێژی مه‌غزی به ڕوونی له‌گه‌ڵ په‌ستانی خوێنی زۆردا په‌یوه‌ندیداره.\nچوونه‌سه‌ری مه‌یلی دۆڵه‌مه بوونی خوێن. دۆڵه‌مه‌کان ده‌توانن هاتوچووی خوێن له‌نێو ده‌ماره‌کاندا که‌م بکه‌نه‌وه یان به‌رگری لێ بکه‌ن.\nکیشی زیاده. به‌تایبه‌ت چه‌وری زگ مه‌ترسیی زیاتری هه‌یه.\nوه‌رزش کردنی که‌م، سگارکێشان و دڵه‌خورپێ.\nخۆراک (وه‌کوو: ڕۆڵی خۆراکی سه‌ردانکه‌ر)\nهۆکاره بنچینه‌ییه‌کانیش له درووست کردنی نه‌خۆشییه‌کانی دڵ و ده‌ماره‌کاندا ڕۆڵیان هه‌یه. به‌هره‌یی بۆماوه‌یی ده‌توانێ مه‌ترسی تا ده‌ورووبه‌ری 60 له سه‌د زیاد بکات. بۆ وێنه، له هۆله‌نددا، له هه‌ر 300 که‌س، 1 که‌س به‌هره‌ی زۆربوونی ئاستی کۆلێسترۆڵی LDL-ی هه‌یه له خوێندا که مه‌ترسیی توشبوون به نه‌خۆشینه‌کانی دڵ و ده‌ماره‌کان ده‌باته سه‌ره‌وه. له هه‌ر پێنج نه‌خۆشی دڵ، یه‌ک که‌س خاوه‌ن دۆخی بنچینه‌ییه له ناوه‌ڕۆکی چه‌وری له ڕاده به‌ده‌ر له خوێندا. له‌وانه‌یه که‌موکورتییه‌کانی دیکه‌ی بنچینه‌ییش ڕۆڵیان ببێ، به‌ڵام هێشتا به‌ته‌واوی دیار نییه و سه‌رقاڵی توێژینه‌وه‌ن له‌سه‌ری. زۆربه‌ی کات نه‌خۆشییه‌کانی دل و ده‌ماره‌کان تێکه‌ڵه‌یه‌ک له هۆکاره‌کان ده‌گرێته‌وه.\nڕۆڵی رێژیمی خۆراکی له نه‌خۆشییه‌کانی دڵ و ده‌ماره‌کاندا\nله‌ڕێگه‌ی خۆراکی ته‌ندرووسته‌وه، تاکه‌کان ده‌توانن مه‌ترسیی توشبوون به نه‌خۆشییه‌کانی دڵ و ده‌ماره‌کان که‌م بکه‌نه‌وه. ئه‌نجومه‌نی ته‌ندرووستی کاریگه‌ری خۆراک و ماده خۆراکییه‌کانی له‌سه‌ر ئه‌م مه‌ترسییه به‌راورد کردووه. ئه‌مه نیشانده‌ری ئه‌وه‌یه که خواردنی هه‌ندێ له خۆراک یان ماده خۆراکییه‌کان په‌یوه‌ندی هه‌یه له‌گه‌ڵ مه‌ترسیی که‌متری نه‌خۆشییه‌کانی دڵ و ده‌ماره‌کاندا. خواردنه‌کان یان ماده خۆراکییه‌کانی دیکه له‌گه‌ڵ مه‌ترسیی زیاتری نه‌خۆشییه‌کانی دڵ و ده‌ماره‌کاندا په‌یوه‌ندی هه‌یه.\nخواردن یان ماده‌ی خۆراکی مه‌ترسیی توشبوون زیاد ده‌کات\nترشه چه‌وره زیانبه‌خشه‌کان نه‌خۆشییه‌کانی ده‌ماره‌کانی کۆرۆنێری دڵ\nگۆشتی سوور جه‌ڵته‌ی مێشک\nگۆشتی به‌رهه‌م هێنراو له به‌رهه‌مه گۆشتییه‌کان جه‌ڵته‌ی مێشک\nمه‌ترسیی توشبوون که‌م ده‌کاته‌وه\nجێ گۆڕکێی ترشه چه‌وره گیراوه تێره‌کان له‌گه‌ڵ ترشه چه‌وره ناتێره چه‌ن لایه‌نه‌کاندا نه‌خۆشییه‌کانی ده‌ماره‌کانی کۆرۆنێری دڵ\nسه‌وزه‌وات نه‌خۆشییه‌کانی ده‌ماره‌کانی کۆرۆنێری دڵ\nمێوه‌کان نه‌خۆشییه‌کانی ده‌ماره‌کانی کۆرۆنێری دڵ\nده‌غڵی ته‌واو و به‌رهه‌مه ده‌غڵییه‌کان نه‌خۆشییه‌کانی ده‌ماره‌کانی کۆرۆنێری دڵ\nڕیشاڵ(کۆ) نه‌خۆشییه‌کانی ده‌ماره‌کانی کۆرۆنێری دڵ\nناوکه‌کان و ده‌نکه‌کان نه‌خۆشییه‌کانی ده‌ماره‌کانی کۆرۆنێری دڵ\nماسی نه‌خۆشییه‌کانی ده‌ماره‌کانی کۆرۆنێری دڵ\nEPA+DHA ترتشه چه‌وره‌کانی ماسی نه‌خۆشییه‌کانی ده‌ماره‌کانی کۆرۆنێری دڵ\nپه‌تاسیۆم جه‌ڵته‌ی مێشک\nقاوه( قاوه‌ی پاڵێوراو) نه‌خۆشییه‌کانی ده‌ماره‌کانی کۆرۆنێری دڵ\nچایی ڕه‌ش و سه‌وز جه‌ڵته‌ی مێشک\nسه‌لمێندراوه‌کانی په‌یوه‌ندیدار به په‌یوه‌ندی نێوان کحول و نه‌خۆشییه‌کانی دڵ و ده‌ماره‌کانه‌وه هه‌م په‌یوه‌ندی خوازراو و هه‌م نه‌خوازراو نیشان ده‌دا. سه‌رف کردنی کحول له ئاستی مامناوه‌ندیدا (تا 15 گره‌م له ڕۆژدا، واتا لانی زۆر 1.5 په‌رداخ) له‌گه‌ڵ که‌م بوونه‌وه‌ی مه‌ترسیی توشبوون به نه‌خۆشی ده‌ماره‌کانی کۆرۆنیری دلدا هاوڕێیه، به‌ڵا‌م به‌کاربردنی رێژه‌ی زیاتر له‌وه مه‌ترسیی جه‌ڵته زیاد ده‌کا. له خواره‌وه کحول زیاتر بخوێننه‌وه.\nپێشنیارگه‌لێ بۆ به‌رگری کردن له نه‌خۆشییه‌کانی دڵ و ده‌ماره‌کان\nبه‌رنامه‌ی خۆراکی ته‌ندرووست به‌پێی 'Schijf van Vijf'، کێشی ته‌ندرووست و شێوازی ژیانی ته‌وندرووست له‌گه‌ڵ وه‌رزشی پێویستدا، نه‌بوونی دڵه‌ڕاوکێی زۆر و جگه‌ره نه‌کێشان مه‌ترسیی توشبوون به نه‌خۆشییه‌کانی دڵ و ده‌ماره‌کان که‌م ده‌کاته‌وه.\nپێشنیارگه‌لێ سه‌باره‌ت به نه‌خۆشییه‌کانی دڵ و ده‌ماره‌کان\nئایا ئاماژه گه‌لێ بوونیان هه‌یه بۆ ئه‌وه‌ی که ده‌ماره‌کانی خوێنتان داخراون؟ په‌ستانی خوێنی به‌رزتان هه‌یه؟ یان بۆ وێنه تووشی هێرشی دل یان جه‌ڵته بوون؟ زۆربه‌ی کات خۆراکی ته‌ندرووست جگه له ده‌رمان به‌شێ له داڕشته‌ی ده‌رمانیتانه. خۆراکی ته‌ندرووست یارمه‌تیده‌ری چاودێری باشی له‌ش و هه‌ستی ته‌ندرووستییه. پزیشکه‌که‌تان به‌رپرسی ده‌رمانی ئێوه‌یه و تاوتوێی ده‌کا که ئایا پێویستیتان به ده‌رمانه‌کانی که‌م که‌ره‌وه‌ی کۆلێسترۆڵ یان په‌ستانی خوێن هه‌یه یان نه. پزیشک ده‌توانێ بتانناسێنێ به پسپۆڕی خۆراک.\nهه‌روه‌ها ته‌نیا به هاوڕایی پزیشک له به‌رهه‌مگه‌لی ئێسترۆڵ یان ئێستانۆلی گیاهی وه‌کوو مارگارینگه‌گه‌لی تایبه‌ت و خواردنه‌وه‌ی ماست که‌ڵک وه‌ربگرن


لێکۆڵینەوەیەک لەسروشتی ئەو دیاردەیە لەکلتووری سیاسی هەرێمی کورردستاندا.\nسەنگەر گواستنەوە لەتێگەیشتنی گشتی خۆیدا وازهێنانە لەئایدۆلۆژیایەک یان پێکهاتەیەکی سیاسی کە لەسەر ئاستی گرووپ یان تاکەس ئەنجامدەدرێت، بەشێوەیەک هاودژیی (تناقچ)لەنێوان بژاردەی پێشوو بەئاراستەی پۆزەتیف یان بەئاراستەی نێگەتیف، لەگەڵ بژاردەی تازەدا بەرجەستە دەبێت. دەست لەکارکێشانەوە - دوولەتبوونی سیاسی (الانشقاق السیاسی Political split) -هەڵگەڕانەوە - یاخی بوونی سیاسی (التمرد السیاسی Political rebellion)، دووبارە گواستنەوەی سەنگەر، لەزەقترین شێوەکانیەتی، بڕیاردانی بێ لایەنبوونی سیاسییش دوای خۆ بەدوور گرتن لە بژاردەی پێشوو، ناچێتە خانەی پێناسەی ئەو چەمکە ونایگرێتەوە.\nله‌سه‌رده‌می حوکمی به‌عسیشدا ته‌سلیمبوونی پێشمه‌رگه وکه‌سانی تر بەدەسەڵاتی به‌عس به " عائد الی الصف الوگنی" ناوده‌برا، وا باویش بو هێزه کوردیه‌کان ده‌یان ووت فڵانه که‌س "ته‌سلیم" بۆته‌وه، چاودێری کار و ره‌فتاری دوای ته‌سلیمبوونیان ده‌کرد تادوا هەڵسەنگاندنی بۆبکەن.\nترازان یان لادانی پێکهاتەیەکی سیاسیش لەپرەنسیپ و بەرنامە سیاسییەکەی کە تێیدا ئەو بەرنامەیە پڕە لە رایەڵەکانی جوانکردنی نیشتمان، کەچی بەهۆی گۆڕانکارییەکی سادە، ئەو پێکهاتە سیاسییە لەرێگای چەند دەستڕۆیشتوویەک تێیدا، لادان دەکاتە ئامانج، دوای کۆچی دوایی بەڕێز نەوشیروان مستەفا, وازهێنانی سەدان گۆڕانخواز لەخودی بزووتنەوەکە بەشێوەی گرووپ وتاکەکەسی و دروستكردن وراگەیاندنی پێکهاتەی تری سیاسی، یه‌كیكه له‌شێوازه‌كانی سه‌نگه‌ر گواستنه‌وه به‌دیوه پۆزه‌تیفه‌كه‌ی.


كورده‌یل فه‌یلى له حكوومه‌تیش جى نه‌یرن - شـه‌فـه‌ق نيـوز\nكورده‌یل فه‌یلى له حكوومه‌تیش جى نه‌یرن\nڕاسكانى له بیناكردن عیراق نوو به‌شدارى بكه‌ن، له شوون ڕمیان ڕژیم وه‌رین له ساڵ 2003، و له كوومه‌ڵه‌ى نیشتمانى و له په‌رله‌مانیش له خوله‌یل وه‌رینى چه‌ن كه‌سایه‌تیگ كورد فه‌یلى وجوود داشتن و هه‌میش له پۆسته‌یل حكوومى چه‌ن كه‌سیگیان شوون خوه‌ى گرتوى، وه‌لى له شوون هه‌ڵوژاردنه‌یل په‌رله‌مانى ئى خول دویایینه هویچ كوردیگ فه‌یلى نه‌ڕه‌سیه ژیر گومه‌زى په‌رله‌مان، له‌وه‌ر چه‌ن هووكاریگ ك بڕیگ كه‌س ئویشن باوه‌تیه یا مه‌وزووعیه، وبڕیگتریش ئویشن خودى یا زاتى و باوه‌تییشه له هه‌مان وه‌خت.\nئمڕوو ك دامه‌زرانن حكوومه‌ت بویه‌سه باوه‌ت بان زووان گشت لایه‌نه‌گان و گشتیانیش كه‌فتنه‌سه زووران ئه‌وه ك چه‌ن پۆست و چ پۆستیگ حكوومى وه‌ربگرن، وه‌لى له‌ى وه‌خته كورده‌یل فه‌یلى زوورمیان نائومیدن له وه‌رگردن یه‌ك پۆست وه‌زارى چوینكه هویچ ئه‌ندامیگ له په‌رله‌مان نوێنه‌رایه‌تییان نیه‌كه‌ید.\nدكتۆر سعد بشیر اسكندر به‌ڕێوه‌به‌ر ده‌زگاى كتاب و به‌ڵگه‌نامه‌یل عیراقى ئاماژه وه‌وه‌دا ك شان وه‌شان ئه‌و هووكاره‌یله ك نه‌یشتن كورده‌یل فه‌یلى بڕه‌سنه گومه‌زى په‌رله‌مان و ناهمیكردنیان له فۆرمه‌ى وه‌زارى هاتى، له قسه‌گانى ئه‌را ماڵپه‌ڕ شه‌فه‌ق ئه‌وه ئاشكرا كرد ك :" دیاره ك كوومه‌ڵگاى عیراقى به‌شه‌و بویه‌سه بان چه‌ن ئتنیك دینى ونه‌ته‌وه‌ییگ، و سستم سیاسى له عیراق له بان بنه‌ماى نوێنه‌رایه‌تى گشت پیكهاته‌گان دروس كریاس، وه‌لى وه‌داخه‌وه دوینیمن ك پیكهاته‌ى ئه‌سڵمه‌ن كورد فه‌یلى پشتگووش خریاس، یه‌یشه له‌وه‌ر بایه‌خ نه‌داین پارته‌یل كوردى و پارته‌یل شیعه‌یه".\nسعد بشیر زیاتریش ئویشى:" هه‌ر تاوان ئى پارته‌یله بوى ك كورده‌یل فه‌یلى به‌شبه‌ش و كوتكوته‌و بوین ، و ئاكامه‌گه‌یشى ناهمى كردنیان بوى له به‌شدارى كردن له په‌رله‌مان و حكوومه‌ت".\nدكتۆر مجید جعفر ك له وڵات سوید ژیه‌ید ها وه‌ل قسه‌گان دكتۆر سعد و زیاتریش ئه‌را ماڵپه‌ر شه‌فه‌ق ئویشى:" فره‌یى و ناكووكى له لاى كورده‌یل فه‌یلى بویه مایه‌ى به‌شبه‌شه‌وبوینیان و بویه هووكار نه‌ڕه‌سینیان وه پۆسته‌یل حكوومى و په‌رله‌مانى".\nئه‌وه‌یشه وت ك:" نوێنه‌ره‌یل كورد فه‌یلى له په‌رله‌مان وه‌رین ناشاره‌زا و كه‌م ئه‌زموون بوین، له‌وه‌ر ئه‌وه نه‌تویه‌نستن ده‌سكه‌فت ئه‌را كورد فه‌یلى گیربارن".\nنوێنه‌ر له په‌رله‌مان وه‌رین عامر سامر تووپه‌گه خسته مه‌یدان و بازیگاى هێزه‌یل سیاسى زاڵ وه‌بان دیمه‌ن سیاسى عیراقى و ئه‌را ماڵپه‌ڕ شه‌فه‌ق زیاتریش وت :" هووكار نه‌ڕه‌سین كورد فه‌یلى وه هویچ كورسییگ له‌ى په‌رله‌مان حازریه و له حكوومه‌ت هاتییش له‌وه‌ر پشتگووشخستنیانه له لایه‌ن هێزه‌یل سیاسى زاڵ وه‌بان دیمه‌ن سیاسى عیراقى".\nعامر سامر ئه‌وه‌یشه وت ك :" دابونه‌ریت سیاسى ئه‌وسا و ئیسایش پشت به‌سایه وه‌بنه‌ڕه‌ت هاوبه‌شیگ ئه‌را گشت پیكهاته عیراقیه‌گان و بایه‌س بوى لاى كه‌م دو كورسى ئه‌را كورد فه‌یلى بویاتا وه‌ل وه‌زاره‌تیگ له حكوومه‌ته‌گه، و یه‌یشه بایه‌ته بووده ده‌رسیگ ئه‌را كورده‌یل فه‌یلى و بایه‌سه قه‌واره یا حه‌جم ڕاسه‌قینه‌ى خوه‌یان له ئامار گشتى نیشته‌جابویه‌یل نیشان بیه‌ن و گشتیان یه‌كه‌وبگرن و ده‌س بنه‌نه ناو ده‌س یه‌كترى".\nله‌لاى خوه‌یه‌و دكتۆره فائزه باباخان له په‌یوه‌ندییگى وه‌ل ماڵپه‌ڕ شه‌فه‌ق ئه‌وه ئاشكرا كرد ك :" هاوكارى نه‌كردن كورده‌یل فه‌یلى و گرده‌ونه‌وینیان وه‌ده‌ور كێشه هاوبه‌شه‌گه‌یانه‌وه هه‌ڵوێستیان كز و زه‌عیفه‌وكرد له‌وه‌رده‌م فراكسیۆن و پیكهاته‌یل وه‌رانوه‌ر و هه‌ر له‌یوا دویره‌وكه‌فتن بڕیگیان له لیست هاوپه‌یمانى كوردستانى و به‌شبه‌شه‌و بوین ده‌نگه‌یلیان بویه هووكار كزه‌وبوین و زه‌ره‌د ڕه‌سانه چین كورده‌یل فه‌یلى ك نه‌بایه‌د ئه‌وه له هویره‌و بووه‌ن ك ئنتماى نه‌ته‌وه‌یى خوه‌یان له هویره‌و بووه‌ن ك به‌شیگن له نه‌ته‌وه‌ى كورد".


"پلانەکانی لە ناو بردنی دۆزی فەلەستی سەرکەوتوو نابێت"\n"پلانەکانی لە ناو بردنی دۆزی فەلەستی سەرکەوتوو نابێت"\nبه رواری داگرتن : 2019-05-15 09:57\nناوەندی ھەواڵەكان - پارتی جەبهەی چالاکی ئیسلامی ئوردن ڕایگەیاند، پلانەکانی لە ناو بردنی دۆزی فەلەستین سەرکەوتوو نابێت.\nپارتی جەبهەی چالاکی ئیسلامی ئوردن باسی لەوە کرد، پلانەکانی کە بۆ لە ناو بردنی دۆزی فەلەستین ئامادە دەکرێت سەرکەوتوو نابێت و فەلەستین و پایتەختەکەی قودس هیچ کات نابێتە بابەتی دانستان و موناقەشەیەک.\nپارتی جەبهەی چالاکی ئیسلامی ئوردن لە ڕاگەیەندراوەکە باس لە خۆراگری گەڵی فەلەستین و پشتگری کردن لە تێکۆشانیان لە بەرامبەر پلانی سەهۆنیەکان و پێویستی ڕەد کردنی پلانەکانی لە ناو بردنی دۆزی فەلەستینی کرد.\nلە ڕاگەیەندراوەکە ئاماژەی بەوە کرا، سیاسەتێک کە دوای ڕێکەوتنی ئۆسلۆ بەڕێوە دەچێت و هەوڵی بەڕێوبەرانی جیهانی عەرەب بۆ ئاسایی بوونی پەیوەندیەکان لەگەڵ ڕژێمی داگیرکەر دژی دۆزی فەلەستینە و لە ٧١مین ساڵ وەگەری نەکبە ئەو دۆزە دژوار دەکرێت.\nپارتی جەبهەی چالاکی ئیسلامی ئاماژەی بەوە کرد کە تاکە ڕێگای ڕزگاری فەلەستین لە ژێر داگیرکەری خۆراگریە و نابێت باس لە واز هێنان لە ڕزگاری خاکی فەلەستین و مافی گەڕانی گەڵی فەلەستین کە مافیان بکرێت. (İLKHA)\nبليته كان پارتی جەبهەی ڕزگاری ئیسلامی ئوردن دۆزی فەلەستین


Diplomatic Magazine | ئایا پاشەكشەی كاری ئیسلامی بەناوگۆڕین و گۆنگرە چارەسەر دەبێ ؟؟؟!.\nئایا پاشەكشەی كاری ئیسلامی بەناوگۆڕین و گۆنگرە چارەسەر دەبێ ؟؟؟!.\nد. ادریس كاریتانی\nبۆ هەمو هاوڵاتیانی هەرێَمی كوردستان ڕون بۆتەوە، بەئیسلامی و عەلمانی، ئەوەی دڵسۆزە بۆ خاك و وڵات و میللەت، خیانەت ناكات و حەزی بەخزمەتی میللەتە، گەندەڵ نیەو دەستی دوژمن ڕاناكیشی، هەر خەڵكە دڵسۆزو دەست پاكەكەیە، ئەوەی تر دیارە، چۆن بازرگانی بەهەرچی خاك و وڵات و نیشتیمان و خەڵكەوە دەكات، سەروەتی وڵاتیان بەسەر خۆیان و كەس و كاریان دابەش كردوە بەناوی كوردایەتی، بەڵام ئەوەی چێی داخە ڕەوتە ئیسلامیەكە، كە دڵسۆزەو دەستپاكە و خیانەت ناكات و گەندەڵ نیە، گرنكی تەنها بەدولایەن داوە، لایەنی خواپەرستی كەسی، واتە نیوان خۆت و خودا\nلەگەڵ لایەنی تەنزیمی حیزبی، ئەمانە گرنگن، بەڵام لایەنەكانی: دەوڵەتداری، سیاسەتی كردنی سەركەوتو، حیزبایەتیكی بەهێز خۆی ببێتە بەدیل، تێگەڵی جەماوەر بەگشتی، خاوەن قەزیە، خاوەن دیدگایەكی دورو درێژ، خیتابێكی شارستانی و بینای ئاوەدانكردنەوە، دروستكردنی دەیان قائید و قیادە تا پاشی 30 ساڵ نەڵێی بەدیل نیە!!!، نەخشە ڕێگای ستراتیجی سیاسی، پەیوەندی نێو دەوڵەتی، دەزگای هەواڵ وزانیاری، گرنكی باشی بەوانە نەداوەو زۆر لاوازە. لەهەموش ترسناكتر بیرۆكەی پیرۆزی داوەتە خۆی، لەسەرەوەی ڕەخنە خۆی دەبینی\nبۆیە ئەگەر ڕەخنەیەكی بیناكاری لێ بگیرێ لەدڵسۆزێكەوە، لەگەڵ ئەم هەمو پاشەكشەیەی كاروانەكە، ئەندامانی تا تەكفیر كردن و خیانەت كردن لەقەڵەمت دەدەن، كە ئەمە لەمێژوی موسڵمانان بەم ئاستە نەگەیشتوە\nبەشێك لەصەحابەكان لەغەزوەی ئوحد فەرمانیان شكاند سەرنەكەوتن، خودا هەنگاوەكەی نەدا پاڵ بەرامبەرەكان، بەڵكو فەرموی: (قل هو من عند انفسكم)، ئەمە لەقورئان تۆمار کراوە بۆ هەتا هەتایی، تا قەبوڵی ڕەخنە بكەن، نەڵێن کاکە ڕەخنە باخەڵک نەزانێ و هی سەر ڕاگەیاندن نیە، هەر نەڵێن پارەو دەسەڵات لەلای ئەوانە خەتای ئێمە نیە، وەك ئێستا هەر خەریكی هێنانەوەی عوزرین بۆ ئەوەی پێمان نەڵێن لەپاشین، قەبوڵ نەكەین كەس ڕەخنەمان لێ بگری. عمری كوری خەتاب ئەم سیاسەتمەدارە بەرزە پێمان دەڵی (خیر لەئیمە دانیە ئەگەر گویتان لێ نەگرین، خێریش لەئێوە نیە ئەگەر ڕەخنەمان لی نەگرن). سەرۆكی دەوڵەت ئاوا قەبوڵی ڕەخنە بكات، وەك دەوڵەتی عمر پێش دەكەوی، ئێمەش كە قەبوڵی ڕەخنە ناكەین و خۆمان بەپیرۆز دەزانین!!!\nئاوا ساڵ بەساڵ پاشەكشە دەكەین، كەواتە ناو بگۆڕی یان نا؟ گونگرە بكەی یان نا؟ کاری گۆنکرە بەکەم ناگرم ، بەڵام هەر هەمان نەتیجەت دەست دەكەوی، چۆنكە زۆربەی گۆنگرەكان لەم سەردەمە پێش وەختە بەسەردان و ڕێك كەوتن هەمو شتێك دەبڕێتەوە، واتە پیش وەخت دەزانرێت چی دەبی و چی دەكرێ، گۆڕانكاریەكان لەدەرەوەی گۆنگرە تەواو دەبن، نەك بڕیاری گۆنگرە، ئەمەش نەتیچەی باش نادا بەدەستەوە، تەكان بەكاری ئیسلامی نادات، ئەم چۆرو شێوازە پێش هەموان زەرەر بەكاری ئیسلامی دەدات، دوای قیادەكان، ئینجا حیزب، بۆ نویبونەوەی حیزب دەبی سود لەخەڵكی دەرەوەی حیزب ببینین، چونكە ئەوانەی تا ئێستا نەیان توانیوە بەرەو پێشی ببەن، یان بونەتە هۆكاری پاشەكشە، هەر هەمان كەسەكان ناتوانن قەیراناكان تێبپەڕێنن، بەڵكو خەڵكی پسپۆرو دڵسۆزو بیرمەندی وشیار، لەگەڵ ناوەندی لێكۆڵینەوەی ستراتیجی سیاسی لەدەرەوەی حیزب، خاڵە لاوازەكان باشتر دەبینی و چارەسەری تازەو تەجروبەی نۆێی پێیە، وڵاتانی پێشكەتو بەسەدان ناوەندی لێكوڵینەوەیان دروست كردوە تاستراتیجیەتی سیاسیان بۆ داڕێژن، ڕەخنەیان لێ بگرن، ئێمە هەر هەمان ستافی گۆنگرەكانی ڕابردو كە قەیرانەكانی پیشوتری پی چارەسەر نەكراوە، هەر هەمان ستاف چارێكی تر ئیدارەو نەخشەی گۆنگرە دادڕێژن، ئەمەش تەنها گوڕینی چەند ناونیشان و چەندخالێكی لاوەكیە، نابێتە بەخۆداچونەوەو هەستانەوە و تەكانی فكری و سیاسی و جەماوەری، ئەمانە لەكاتێك دەڵێم دڵم ژان دەكات بۆ هەر وشەیەك دەنوسم باسی موسلمانانی تێدا بێ، بەڵام ئەمە بەواجبێكی شەرعی و بەرپرسیاریەتێكی میژوی دەزانم لەسەر خۆم، با لەلای هەندی كەسیش قەبوڵ نەبی.


شاسوار عەبدلواحید: نازانین نهێنی دابەشنەکردنی موچە بەشێوەیەکی راستەوخۆ لەلایەن بەغداوە چیە - هيوای کۆرد\nHome » هەواڵ » کوردستانی » شاسوار عەبدلواحید: نازانین نهێنی دابەشنەکردنی موچە بەشێوەیەکی راستەوخۆ لەلایەن بەغداوە چیە\nشاسوار عەبدلواحید: نازانین نهێنی دابەشنەکردنی موچە بەشێوەیەکی راستەوخۆ لەلایەن بەغداوە چیە\nin کوردستانی, هاوپۆلنه‌كراو, هەواڵ 06/11/2020\t0\nسەرۆکی جوڵانەوەی نەوەی نوێ رایگەیاند، هەرچەندە ماوەی دو هەفتەیە حکومەتی هەرێم 400 ملیار دیناری لەلایەن بەغداوە بەدەستگەیشتوە، بەڵام تائێستا ئەو پارەیە بۆ موچەی فەرمانبەران دابەشنەکراوە، دەشڵێت، نازانن نهێنی دابەشنەکردنی موچە بەشێوەیەکی راستەوخۆ لەلایەن بەغداوە چیە.\nشاسوار عەبدلواحید، سەرۆکی جوڵانەوەی نەوەی نوێ لە پەرەی فەرمی خۆی لە تویتەر ئاماژەی بەوەکردوە، “بەر لە دو هەفتە حکومەتی نوێی عێراق 400 ملیار دینار بۆ حکومەتی هەرێم ناردوە، هەرچەندە هەرێم نەوتیشی رادەستی ناوەند نەکردبو، بەڵام تائێستاش موچەی فەرمانبەرانی هەرێم دابەشنەکراوە”.\nباسی لەوەشکردوە، “پرسیاری سەرەکی ئەوەیە بۆچی ناوەند پارە دەدات بەوان (حکومەتی هەرێم) و بۆچی بەشێوەیەکی راستەوخۆ بەسەر فەرمانبەراندا دابەشی ناکات؟، نهێنی ئەو هەنگاوە چیە؟”.\nلەسەر هەمان پرس ماوەی دو رۆژە هاوڵاتیان و موچەخۆرانی هەرێمی کوردستان بۆ دەربڕینی ناڕەزاییەکانیان بەرامبەر دواکەوتنی موچە و ئەو 400 ملیار دینارەی بەغدا بۆ موچەی مانگی نیسانی فەرمانبەرانی ناردوە بۆ دانەوەی قەرزەکان لەلایەن حکومەتی هەرێم خەرجکراوە، رێکاری نوێ دەگرنەبەر و لە دو رۆژی رابردودا بە دەیان هەزارجار هاشتاگی “#ئەو_400_ملیارە_کوا؟” لەلایەن بەکارهێنەرانەوە هاوبەشی پێکرا.\nلە وەڵامیشدا سەرچاوەیەک لە حکومەتی هەرێمی کوردستان لەبارەی خەرجکردنی ئەو پارەیەی بەغدا کە بۆ موچەی فەرمانبەرانی ناردوە رایگەیاندوە، حکومەتی هەرێم بۆ دابینکردنی موچەی مانگی کانونی دوەمی ئەمساڵ نزیکەی 380 ملیار دینار لە سەرمایەدار و کۆمپانیاکان قەرزکردوەو گەرەنتی ئەوە پێداون لە ماوەی مانگێکدا پارەکەیان بۆ بگەڕێنێتەوە، بۆیە لەگەڵ گەیشتنی 400 ملیارەکەی بەغدا، ئەو پارەی حکومەت کە قەرزکردبو بۆ خاوەن قەرزەکان دەگەڕێندرێتەوە.\nفەرمانبەران موچە نەوەی نوێ\t2020-06-11\nTagged with: فەرمانبەران موچە نەوەی نوێ\nدوایین زانیاریی لەبارەی پشکی هەرێم لە پڕۆژەیاسای بودجەی عێراق\nپه‌رله‌مانتارێك: مووچەی فەرمانبەرانی هه‌رێم بە سیاسی کراوە\nزیندانیانی سیاسی هەرێم: ماف و ئیمتیازاتەکانمان هاوتای زیندانیانی سیاسی بەغداد بکرێت


كوا عیراقی نوێ؟ – Knwe.org\nسەرەکی » وتار » عه‌داله‌ت عه‌بدوللا » كوا عیراقی نوێ؟\nكوا عیراقی نوێ؟\nبنیادنانی عیراقێكی نوێ و جیاواز له‌وه‌ی كه له سه‌رده‌مه سیاسییه تاریكه‌كاندا هه‌بووه، كارێكی ئاسان نییه، وه‌ك ئه‌وه‌ی بیرمان لێكردۆته‌وه. ئه‌و رووداوانه‌ش كه رۆڵیان له گۆڕینی رژێمی پێشوودا (1968-2003ز) هه‌بوو، ره‌نگدانه‌وه‌ی كۆمه‌ڵێك وه‌رچه‌رخانی گه‌وره نین له هه‌لومه‌رجی كۆمه‌ڵگه‌ی عیراقیداو رووخانی هه‌ر سیستمێكی دیكتاتۆریش به مانای له دایكبوونی بێ چه‌ندوچوونی سیسته‌مێكی دیموكراسی نییه، چ جای ئه‌وه‌ی گۆڕانكارییه‌كان له‌بنه‌ڕه‌تدا وه‌ك گۆڕانكارییه‌ك بن له شێوه‌دا و تا ئێستا له به‌رواره‌كان و ده‌موچاوه‌كان و ناونیشانه‌كان، تێپه‌ڕنه‌بووبن.\nئه‌م ئاسته له بنیادنان، له ئاڵۆزترین ئه‌و دۆزانه‌یه كه نه له‌سه‌ر ئاستی تیۆری و نه به كرده‌وه‌ش بایه‌خی پێویستمان پێ نه‌دراوه. هۆكه‌شی، ره‌نگه ئه‌وه‌بێت كه له بنچینه‌دا بابه‌ته‌كه به شێوه‌یه‌كی ئۆرگانی، گرێدراوی كۆمه‌ڵێك مه‌رجی ئاڵۆزه كه ناتوانرێ به‌دی بهێنرێن ئه‌گه‌ربێت و له پێگه‌یاندنی سیاسی و كۆمه‌ڵگه‌یی و له مامه‌ڵه له‌گه‌ڵ ده‌وڵه‌ت و دامه‌زراوه‌كانیدا، هه‌ر ده‌ست به چوارچێوه سونه‌تییه‌كانه‌وه بگرین.\nچه‌مك و شێوازی نوێ\nبنیادنانی عیراقێكی نوێ، هه‌ر به ته‌نها پێویستیی به به‌رهه‌مهێنانی كۆمه‌ڵێك چه‌مكی سیاسی و كولتوریی نوێباو نییه، به‌ڵكو پێویسته كۆمه‌ڵێك شێوازی تازه‌ش له مامه‌ڵكردن له‌گه‌ڵ ئه‌و به‌ربه‌ره‌كانییه سیاسی و سۆسیۆلۆژی و جیو-سیاسییانه‌شدا بگرینه‌به‌ر كه عیراق دووچاریان بووه. خاڵی سه‌ره‌تاش، هه‌روه‌ك له ئه‌زموونی گه‌لاندا هه‌یه، هه‌میشه به چاوگێڕانه‌وه‌یه‌كی ره‌خنه‌گرانه‌ی سه‌رتاسه‌ری و بوێرانه ده‌ستپێده‌كات، چاوگێڕانه‌وه‌یه‌ك كه بۆ سه‌ر هه‌موو ئاست و بوارێك درێژ ببێته‌وه، پێش ئه‌وه‌ش، پاشماوه‌ی ئه‌و كولتوره سیاسییه سته‌مكاره به میرات به‌جێماوه ده‌ستنیشان بكرێت كه هێشتا هه‌ژموونی به‌سه‌ر عه‌قڵ و به‌سه‌ر سیستمی ره‌فتاری سیاسی و كۆمه‌ڵگه‌یی و كارگێڕیماندا، هه‌یه.\nكه‌مترین گومان له‌وه‌دا نییه كه ئێمه كارمان له‌سه‌ر ئه‌و چاوگێڕانه‌وه‌یه نه‌كردووه، ره‌نگه ئه‌وه‌ش بگێڕینه‌وه بۆ چه‌ند هۆكارێك، له‌وانه، به‌ربه‌ره‌كانییه ئه‌منییه‌كان و شه‌ڕی دژی تیرۆرو ئه‌نگێزه‌و ململانێ تایه‌فه‌گه‌ری و ره‌گه‌زییه‌كانی دوای رووخانی رژێمی پێشوو، كه هه‌موو ئه‌مانه، به‌پێی بیانووه ئاماده‌كراوه‌كان، وایانكردووه نه‌توانرێ كات ته‌رخان بكرێت بۆ ئه‌وه‌ی ئه‌و ئه‌ركه، «ئه‌ركی چاوگێڕانه‌وه‌ی ره‌خه‌گرانه» وه‌ك مه‌رجێكی پێشوه‌خت بۆ هه‌ر بنیادنانێك ئه‌نجام بدرێت كه ئامانجی له‌دایكبوونی عیراقی نوێ بێت.\nزیاتر له‌وه، ره‌نگه بابه‌ته‌كه پاساو بده‌ین به بوونی ده‌ستێوه‌ردانی هه‌رێمایه‌تی و په‌نابردنی هێزه سیاسییه‌كان بۆ خۆ به‌هێزكردن به ده‌ره‌وه له چاره‌سه‌ركردنی ناكۆكییه‌كانداو نه‌بوونی كه‌شوهه‌وای گونجاو و هه‌لومه‌رجی له‌بار بۆ به‌دیهێنانی مه‌رجه‌كانی بنیادنان، به‌تایبه‌تی له‌سه‌ر ئاستی سیاسی و كۆمه‌ڵگه‌یی و فیكری.\nهه‌ڵهاتن له به‌رپرسیارێتی\nله‌راستیشدا هه‌ر بیانووهێنانه‌وه‌و پاساوێكی له‌و جۆره، له‌كۆتاییدا، هیچ نین جگه له هه‌ڵهاتنێكی زه‌ق له به‌رپرسیارێتی. بگره ره‌نگه ئه‌مه داپۆشینی خودی شكستهێنان بێت به كۆمه‌ڵێك پاساوی بێ بنه‌ما كه ره‌نگدانه‌وه‌ی هیچی دی نین ته‌نها داوه‌شینی تێڕوانینی فیكری و كرده‌ییمان نه‌بێت له روبه‌ڕوبوونه‌وه‌ی چاره‌نووسی خۆمان له ئێستاداو ره‌نگه له پاشه‌ڕۆژیشدا.\nهه‌روه‌ها ئه‌و پاساو و بیانو هێنانه‌وانه و به بازاڕكردنیان بۆ رای گشتیی عیراق وه‌ك ئه‌وه‌ی كه كۆمه‌ڵێك هۆكاری (بابه‌تی) بووبن كه تائێستا له ئه‌نجامدانی ئه‌و ئه‌ركه‌یان بێبه‌ش كردووین، كارێكی ساخته و ته‌ڵه‌كه‌بازییه‌كی گه‌وره‌شه، بگره له‌خشته‌بردنێكی سیاسیی په‌تییه كه ناڕاسته‌وخۆ، ئامانج لێی، هیچیتر نییه ته‌نها هێشتنه‌وه‌ی عیراق نه‌بێت له تاریكایه‌كی نوته‌ك و ئاینده‌یه‌كی نادیار و پێكوتانێكی مێژوویی خنكێنه‌ر، به‌تایبه‌تی ئه‌گه‌ر بزانین هه‌موو ئه‌وانه‌ی كه به هۆكار بۆ ئه‌و شكسته مێژووییه داده‌نرێن، له‌واقیعدا هیچ نین جگه له كۆمه‌ڵێك ده‌ره‌نجامی چاوه‌ڕوانكراو و بێ چه‌ندوچوونی ئه‌و شكسته خۆی نه‌بێت، كه‌سیش ئه‌مڕۆ به‌رپرسیارێتیه‌كه‌ی هه‌ڵناگرێت جگه له لایه‌نه سیاسییه‌كان كه به‌رپرسیارێتیی سه‌رله‌نوێ بنیادنانی وڵاته‌كه‌یان پێ سپێردراوه، به‌تایبه‌تیش ئه‌و هێز و ره‌گه‌زانه‌ی كه ئه‌مڕۆ ده‌ركه‌وته‌ی ده‌وڵه‌تی قووڵ-ن Deep state له عیراقداو یاری به وردو درشتی وڵاته‌كه و به‌چاره‌نووسییه‌وه، ده‌كه‌ن.\nئه‌ركی سه‌خت و ده‌روازه‌ی سه‌ره‌تایی\nبه‌داخه‌وه خراپتر له‌وه‌ش ئه‌مڕۆ ئه‌ركه‌كه زۆر قورستر بووه له رابردوو، چونكه ده‌روازه‌ی هه‌ر چاوگێرانه‌وه‌یه‌كی ره‌خنه‌گرانه به واقیعی عیراقدا وه‌ك مه‌رجێكی پێشوه‌خته‌ی بنیادنانه‌وه‌ی وڵات، به‌شێوه‌یه‌كی مه‌ترسیدار، پاشه‌كشه‌ی كردووه، بگره ئێستا كورت بۆته‌وه ته‌نها له ره‌خنه‌ی سیاسی و گره‌وكردن له‌سه‌ر گۆڕانكاری له كایه‌ی سیاسه‌تدا، ئه‌وه‌ش له رێگه‌ی گوشار و ناڕه‌زاییه مه‌ده‌نییه‌كان و به‌دواداچوونه میدیاییه‌كان و راسپارده‌كانی مه‌رجه‌عه ئاینییه‌كان و بایه‌خدانی رۆشنبیران به دۆزه سیاسییه‌كان، ئه‌م ده‌روازه‌یه‌ش، به سروشتی حاڵ و به به‌راورد به هه‌ر پڕۆژه‌یه‌ك كه بگاته ئاستی به‌رجه‌سته‌كردنی چه‌مكی چاوگێڕانه‌وه‌ی ره‌خنه‌گرانه‌ی سه‌راپاگیر، ده‌روازه‌یه‌كی یه‌كجار سه‌ره‌تاییه.\nخۆ ئه‌گه‌ر ئه‌مڕۆ هه‌ست به باڵكێشانی كایه‌ی سیاسه‌ت و قه‌یرانه‌كانی به‌سه‌ر كۆی ژیانی رۆژانه‌ماندا بكه‌ین، ئه‌وا ئه‌مه ئه‌گه‌ڕێته‌وه بۆ پێكوتان (مراوحه) و پاشه‌كشه‌ی ئه‌م كایه‌یه به‌بێ ئه‌وه‌ی كۆمه‌ڵه وه‌رچه‌رخانێكی راسته‌قینه به‌خۆوه ببینێت، وه‌رچه‌خانێك كه پاڵ به هێزه سیاسییه‌كانه‌وه بنێ به ئاراسته‌ی هه‌رچی زیاتری كاركردن بۆ ئامانجه قۆناغییه‌كان كه خۆیان له چاوگێڕانه‌وه‌ی ره‌خنه‌گرانه‌دا ده‌بیننه‌وه به دۆخی عیراقدا، هاوكات هه‌نگاونان به‌ره‌و عیراقێكی ته‌واو جیاواز، عیراقێك كه شوێنی هه‌مووانی تێدا ببێته‌وه و له‌گه‌ڵیدا هه‌لومه‌رجی وڵاته‌كه و به‌نده‌كانی خوداش بگۆڕێت و له‌سایه‌یدا هاووڵاتییش له‌ژیانێكی باشتردا بژی، ژیانێك كه شایسته‌ی ئه‌و پێگه شارستانی و مێژووییه بێت كه ئه‌م وڵاته‌و رۆڵه‌كانی هه‌یانه.\n*ده‌قی كوردی ئه‌م وتاره تایبه‌ته به «كوردستانی نوێ» و ده‌قه عه‌ره‌بییه‌كه‌شی له پێگه‌ی «ایلاف»دا بڵاوبۆته‌وه.


ساڵانە 9 میلیۆن تۆن مادەی كانزایی لە ئیلام دەردەهێنرێت – زاگرۆس پۆست\nماڵەوە / کوردستان / ساڵانە 9 میلیۆن تۆن مادەی كانزایی لە ئیلام دەردەهێنرێت\nساڵانە 9 میلیۆن تۆن مادەی كانزایی لە ئیلام دەردەهێنرێت\nپێنج شه‌ممه 10 ئه‌یلول 2015\tکوردستان, هەواڵ 109 جار خوێنراوه‌ته‌وه\nجێگری كاروباری پیشەسازیی و كانی سەر بە رێكخراوی پیشەسازی، كان و بازرگانی پارێزگای ئیلام باسی لەوە كرد كە ساڵانە 9 میلیۆن تۆن مادەی كانزایی لەو پارێزگایە دەردەهێنرێت.\n“رەزا محەمەدرەحیمی” لە وتووێژ لەگەڵ هەواڵنێریی حكومەتیی ئیسنا، وتی: 68 جۆ مادەی كانزایی لە ئاستی ئێراندا هەیە و 12 جۆر لەو مادەگە لە ئاستی پارێزگای ئیلام بوونی هەیە.\nنابراو وتی ناوی ئەم مادە كانزاییانە بەمچەشنەیە: گرنگترینەكەیان ئالوویوم ئاهەكی كە بۆ بەرهەمهێنانی سەرەتایی سیمان بەكاردەهێنرێت، بەردی گەچ، شیل و مارن مادەی سەرەتایی بۆ بەرهەمهێنانی ئاجۆر، بیتومین یان قیری سروشتی، خاكی رۆس، خیز، ماسە، ئاهەك، بەردی چوار پاڵۆ و كەربۆنیاتی كەلەسیۆم.\nئەو كاربەدەستە حكومەتییە هەروەها وتی: لە كۆی 46 كانزا لە ئاستی ئیلام 18 كانزایان سەرقاڵی بەرهەمهێنانن.\nشایانی باسە، پارێزگای ئیلام وێڕای ئەوەیكە یەكێك لە پارێزگا دەوڵەمەندەكانی ئێران لە رووی سەرچاوە سروشتیەكانەوە دێتە ئەژمار، بەڵام لە رووی جۆرەها كێشەی كۆمەڵایەتیی و بەتایبەت بێكاری و خۆكوژیی و نەبوونی ئاسۆیەكی روون بۆ ژیانێكی دابینكراو، لە پلەی یەكەمی قەیراناویترین پارێزگاكانی ئێراندایە.


ڕێكخراوەكانی ژنان تەنیا پردی پەڕینەوەبوون بۆ هەموو ئەو كارە نائینسانیانەی بەرانبەر بە ژن دەكرێت.ئەوان داوای ئازادی بۆ ژن دەكەن بەڵام ناتوانن بیانپارێزن لەجەلادەكانی كۆمەڵگە.\nگەر بەمێژوی گەلاندا بچینەوەو ئاوڕێك لەڕابوردوو بدەینەوە جەنجاڵترین و سەفسەتەترینی بابەت كە مشتومڕی لەسەركراوە و تا ئەمڕۆكەش بەردەوامی هەیە مافی ژنانە. ژن لەمێژوودا دووەم كاراكتەری وەرچەرخانی ڕووداوو پێشهاتەكانی كۆمەڵگەی مرۆیی بووە هەر ئەمەش وای كردووە بابەتی فێمێنستی ببێتە بابەتێكی هەستیار و جێ قسەو باس لە ناوەندە جیهانیەكاندا.\nتاڕادەیەكی باش ژنان لەكۆمەڵكە پێشكەوتوەكاندا ماف و ئیمتیازاتیان بەدەست هێناوە و گەشتونەتە جۆرێك لە ئاستی یەكسانی، بەو پێیەی دەبنە سەرۆك و ئەندام پەرلەمان و بەڕێوەبەر یان خاوەن كۆمپانیا و دامەزراوە و ئابوری سەربەخۆی خۆیان، بەڵام گەر چاوێك بە ڕەوشی ژنی كورددا بخشێنین دەبینین كە تا ئێستاش بابەتی زەعیفەیی و خەتەنە كردن و پلەدوویی، برەو و مەودای خۆی هەیە هەرچەند كە چەندین ڕێكخراوو ناوەند هەیە بۆ داكۆكی كردن لەمافی ژنان بەڵام دیسان ئەمانە ڕێژەیەكی كەمە و چونكە پاشكۆی ڕێكخراوی حزبیشن نەیانتوانیوە وەكو پێویست داكۆكی لەمافی ژنی كورد بكەن و ڕایانكێشنە ناوەندە زانستی و سیاسیەكان، هەندێ هەوڵدراوە لە نێو دەسەڵاتی كوردیدا و بەیاساش كراوە بەڵام ئەوەندە بۆماف و ئازادی ژن و ئازادی پۆشین و ئازادی بەشداریكردن لەپرۆسە سیاسیەكاندا بەس نیە .\nبەڕای من پێویستە پێداچونەوەی بنچینەیی بەهەموو ئەو كاروو چالاكی و پرۆسە فێمینیستیانەدا بكرێتەوە و سەرلەنوێ سیاقێكی بناغە پتەو بە ئەركومافی ژنی كوردا بچێتەوە.\nبۆچی تا ئێستاش لەكۆمەڵگەی كوردیدا ژن دەكوژرێت؟\nبۆچی تا ئێستاش لەبەشێكی ناوچەكانی كوردستاندا خەتەنەی مێیینە هەر برەوی هەیە؟\nدیاردەی فرەژنی تادێ زیاتر دەبێ؟\nئێمە تەنیا ناتوانین ئەمانە لە ئەستۆی نێرینە كورد دابنێین بەشێك لەو مەرگەساتی و و دیاردە دزێوانەی ژن كوشتن و خەتەنەكردن و فرەژنی دەگەڕێتەوە بۆ بێتوانایی و نا ئاگایی ژن خۆی، جگە لەوەی كەئاین بۆ جەخت كردنەوە لەم بابەتانە و مانەوەی ئاسەواریان ڕۆڵێكی بەرچاوی هەیە و كارگێڕی سەرەكی دابو نەریتی كوردی پێك دەهێنێت.\nژن هەمیشە قوربانی بوە لە كۆمەڵگەی كوردیدا، بۆیە تا ئێستا لەبەرانبەر ئەركەكانیدا نەیتوانیوە بەشێكی كەمی مافەكانی بەدەست بێنێ. وابەستە بەو كلتورە ئایینیەوە و فشاری تۆقاندنی لایەنە ئیسلامیەكان لەسەر ژنان و بەحیجاب كردنیان و هێشتنەوەیان لەماڵەوەو دابڕینیان لەكاری سەربەخۆی خۆیان و بەناوی پاراستنی شەرەف وناموسەوە گەورەترین ترااژیدیای لەبەرانبەر مافی ژندا خولقاندووە.\nشكاندنی ئەو تەوق و كۆتوبەندە ئایینیە لەسەر هزرو فكری ژنی كورد و كارێكی ئاسان نیە بۆیە ژنی كورد دیسانەوە دەبێت ڕیجستەری بكاتەوەو سەرلەنوێ ڕێگای ئازدی بگرێتەبەر.


١ی ئایار، رۆژی هاوپێوەندیی کرێکاران، پێویستیی خەباتێکی یەکگرتوو! (رەحیم رەشیدی)\n22:28 - 13 بانەمەڕ 2714\nوەکوو دەزانین، مێژووی یەکی مانگی ئەیار، بەرانبەر بە ١١ی بانەمەڕ، دەستپێکەکەی دەگەڕێتەوە بۆ رێپێوانێکی بەرینی کرێکارانی شاری شیکاگۆ، لە وڵاتە یەکگرتووەکانی ئەمریکا.\nساڵی ١٨٨٦ی زایینی، کرێکارانی بێبەش و بێ‌دەرەتانی کارگەکە جۆراوجۆرەکانی شاری شیکاگۆ، وەکوو هێزی بەرهەمهێنەری سەرەکیی کۆمەڵگا، بە ئامانجی دەستەبەرکردنی مافەکانیان و ئاوڕدانەوەی دەستمایەدارەکان لە ژیان و گوزەرانی پڕ لە کوڵەمەرگیی ئەو کرێکارانە، رێپێوانێکی هێمنانە و ئاشتیخوازانەیان وەڕێ خست، ئەو رێپێوانە‌بە فیتی دەستمایەدارەکان، لەلایەن پۆلیسی شاری شیکاگۆوە بە شێوەیەکی بێ‌بەزەیی‌یانە، کەوتە بەر شاڵاوی سەرکوتی هەمە لایەنەو خەڵتانی خوێن کرا.\nئاشکرایە، یەکێک لە ئامانجی ئەو کرێکارانەی‌رێپێوانی رۆژی ئەوەڵی مانگی مای ساڵی ١٨٨٦یان لە شاری شیکاگۆ وەڕێ خستبوو، دابینکردنی مافی ٨ کاتژمێر کارکردن لە رۆژدا بوو.\nئەم داوا رەوایه، لەلایەن لایەنە بەرپرسە پێوەندیدارەکانەوە نەک وڵامی ئەرێنیی پێ نەدرایەوە، بەڵکوو لەلایەن دەستمایەدارە چاوچنۆکەکانی تینووی کەڵەکەکردنی سەرمایە‌وە وەکوو هەڕەشەیەک بۆ کەمبوونەوەی دەسەڵات و باندۆری ئەوان لەسەر هەموو پێکهاتەی کۆمەڵگا، لێکدرایەوە، هەر بۆیه بە دنەدان و تەماح وەبەرنانی دەستمایەدارەکان،پۆلیس رێپێوانی هێمنانەی کرێکارانی خستە ژێر نیری زۆرداری، دڵڕقانە سەرکوتی کرد.\nپاش ئەم رووداوە، ئینگلس، ساڵی ١٨٨٩، واتە سێ ساڵ پاش رێپێوانی مەزن و بەربڵاوی کرێکاران لە شاری شیکاگۆ، لە کاتی کۆبوونەوە بۆ پێکهێنانی ئەنتەرناسیۆناڵی دووهەم، پێشنیاری کرد رۆژی ١ی ئەیار، بەرانبەر بە ١١ی بانەمەڕ، بکرێتە رۆژی هاوپێوەندیی کرێکاران.\nلەو کاتەوە تاکوو ئێستا، لە زۆریەک لە وڵاتانی دونیا، رێوڕەسمەکانی ئەوەڵی مانگی مەی، بە بەشداریی سەدان هەزار کرێکار بەڕێوە دەچێت. ئەو کرێکارانەی کە بە کار و تێکۆشانی خۆیان پێشکەوتن دێننە ئاراوە و بەردەوامی بە ژیان دەبەخشن.\nدیاردەی سەرکوت و چەوسانەوەی هەمە لایەنە، بەداخەوە سەرەڕای پێشکەوتوویی ئامرازەکانی زانست و گواستنەوە و پەرە گرتنی هەرچی خێراتری زانیاری و دەنگ و باسەکان، تاکوو ئەمڕۆش لێرە و لەوێ، لە بوار و شێوازی جۆراوجۆردا دەبیندرێ و بە ئاشکرا بە بەرچاوی مرۆڤایەتییەوە، زۆر جاران روخسارێکی قیزەون و بێزئەستێن بەخۆوە دەگرێ، لە لایەن سیستمە سەرەڕۆ و نادێموکراتیکەکانەوە، بەڕێوە دەچێت.\nسیاسەتی چەوسانەوە و ماف پێشلکردنی کرێکاران بە تایبەت لەو کۆمەڵگا و وڵاتانەی ناوەندە پیشەیەکانی کرێکاران و توێژەکانی دیکەی کۆمەڵگا دەستیان ناڕوات و دەور و رۆڵێکی ئەوتۆیان نییە، ئاشکراتر و بەرچاوترە دێتە ئاراوە، دەستمایەدارەکان لەم کۆمەڵگایانەدا، هەوسار پچڕاوانەتەر سیاسەتی کەڵەکەکردنی دەستمایە بەڕێوە دەبن، ئەوان بۆ خۆیان دەسەڵاتدارن و لە پێناوی هێشتنەوەی دەسەڵاتەکەیاندا، یاسا و رێسا، پێوەندییە کۆمەڵایەتییەکان و میکانیزمەکانی ئیدارەی وڵات بەچەشنێک دادەمەزرێنن و بەڕێوەی دەبن لە خزمەت بەرهەمهێنانەوەی هێژمۆنی و باڵادەستیی توێژی دەسەڵاتداردا بێت و لەم بارەیەوە تەنانەت ئەو یاسا و پەیماننامە نێونەتەوەیی‌یەکانی بۆ خۆیان دەبێ پاپەند بە بەڕێوەبردنی بن، رەچاو ناکەن.\nلە کوردستان، کرێکاران بەهۆی سیاسەتی دەسەڵاتە سەرەڕۆ و نادێموکڕاتەکان، کە هەرچەشنە تێکۆشانێکی پیشەیان لەگەڵ دژواریی تاقەت پڕووکێن بەرەوڕوو کردووە، لە ستەمی نەتەوایەتیش ئازار دەبینن و لە راستیدا وێڕای نەتەوە ژێردەسەتەکانی دیکە، دووقات ستەمیان لەسەرە، ئەوان هاوڕێ لەگەڵ ئەوەی دەبێ بۆ دابینبوونی ژیانێکی مرۆڤ‌تەوەرانە تێ بکۆشن، ئەرکی سەرشانیانە بۆ رەوینەوەی ستەمی نەتەوایەتی کە هۆکاری سەرەکیی بەشێکی زۆر لە چارەڕشییەکانی‌زەحمەتکێشانە، خەباتی خۆیان لەگەڵ باقی نەتەوه ژێر ستەمە‌کانی دیکە لە ریزی یەکگرتوودا بۆ پێشەوە بەرن.\nلەگەڵ ئەوەی بەشێکی زۆر لە وڵاتانی ناوچەی رۆژهەڵاتی نێوەڕاست، بۆ وێنە دەسەڵاتی ئیسلامیی ئێران، پەیماننامە نێونەتەوەیی‌یەکانیان واژۆ کردووە، بەوحاڵەش بەپێچەوانەی وەعد و بەڵێنیی خۆیان لەم بەستێنەدا، مافی هاووڵاتییان پێشێل دەکەن و هەرچەشنە بزاوت و جووڵەیەکی کۆمەڵایەتی و پیشەیی گرێ دەدەنەوە بە دورشمی مەترسی بۆسەر ئاسایشی نەتەوەیی، پاشان لەم بازنەیەدا، سووک و ساکار، یان وەکوو گێرە شێوێن و سەرەڕۆ سەرکوتیان دەکەن، یان بە تاوانی گرێدراوبوون بە بێگانە، لە بەندیخانەیان دەپەستـێوون و لە نێویان دەبەن.\nبۆ ئەوەی باشتر لە رادەی نایاسایی و سەرەڕۆیی سیاسەتی دەوڵەتەکانی ناوچە لەهەمبەر زەحمەتکێشانی وڵاتەکەیاندا تێبگەین، ئاماژە بە چەند خاڵ و بڕگە لە یاسا نێونەتەوەیی‌یەکاندا دەکەین،بۆ ئەوەی دەرفەتێک بێت زۆرتر بە مافەکانمان ئاشنا بین، هاوکات کردار و کردەوەی سەرەڕۆیانەی دەسەڵاتە ناخەڵکییەکان روون‌تر لەقاو بدەین و بە بەرنامەی تۆکمەوە لە دژیان راوەستین.\nمافی پێکهێنانی رێکخراوگەلی پیشەیی:\nمادەی ٢٣ی جاڕنامەی مافەکانی مرۆڤ، ئەو ئیزنە بەهەموو کەس دەدات، بۆ بەرگری‌کردن لە مافەکانی خۆی، رێکخراو و کۆمەڵی دڵخواز پێکبێنێ، یان ئەندامی یەکیەتییەکان بێ.\nمادەی ٨، پەیمانی نێونەتەوەیی مافی ئابووری، کۆمەڵایەتی و فەرهەنگی، ئازادی‌ی رێکخراو بوون و مافی رێکخراو دەستنیشان دەکات، هەوەها مادەی ٢٢، سەبارەت بە مافە سیاسی و مەدەنییەکان، مافی ئەوەی کە هەمووان کۆمەڵی سەربەخۆیان هەبێ دەستەبەر دەکا و داوا دەکات ئەو مافە بۆ هەموان بە فەرمی بناسرێ.\nبەندی ١_د، مادەی ٨، لە پەیماننامەی نێونەتەوەیی مافی ئابووری، کۆمەڵایەتی و فەرهەنگی، ئاماژە دەکرێ، دەوڵەتە ئەندامەکان، دەبێ پابەند بن بەوەی، کۆمەڵەکان و ناوەندە جۆراوجۆرەکان مافی مانگرتنیان بۆ مسۆگەر بکرێ.\nمافی کەڵک وەرگرتن لە هەلومەرجێکی باش بۆ کار:\nمادەی ٢٣ی جاڕنامەی مافی مرۆڤ دەڵێ، هەر کەس کار دەکات، دەبێ مووچەیەکی ئەوتۆی بدرێتێ، سەربەرزانە ژیان و گوزەرانی خۆی و بنەماڵەکەی دابین بکات.\nبەندی ئەلف، مادی ٧، مافی ئابووری، کۆمەڵایەتی و فەرهەنگی، لەسەر ئەوە پێداگری دەکات، دەبێ حەقدەستێکی باشیان بدرێتێ، ئەمەش لە خاڵەکانی گرێبەستی ٢٦، ٩٥ و ١٣١دا بە روونی بەرچاو دەکەوێت.\nمادەی ٢٣ی جاڕنامەی مافی مرۆڤ، دەڵێ، هەموان بە ژن و پیاوەوە، ئەو مافەیان‌هەیە‌بە بێ هەڵاواردن، بۆ کاری وەکوو یەک مافی وەکوو یەکیان هەبێ و مووچەی وەکوو یەکیش وەربگرن.\nبەندی ئا ــ ئەلف، مادەی ٧، سەبارەت بە مافی ئابووری، کۆمەڵایەتی و فەرهەنگی لەسەر جێ‌بەجێ‌بوونی ئەو خاڵە پێداگری دەکات.\nمادەی ٢٥ی جاڕنامەی مافەکانی مرۆڤ، وێڕای پشتیوانی لە مافی کۆمەڵایەتی هەموو منداڵان، لە خاڵەکانی بەندی ٣ مادەی ٩دا، هەموو دەوڵەتانی ئەندام رادەسپێرێ سەرجەم مافەکانی منداڵان دەستەبەر بەکەن.\nئەم خاڵ و بەندانە بە باشی ئەو راستییە نیشان دەدەن، دەسەڵاتە سەرەڕۆکان، بۆ پاراستنی دەسەڵاتی دۆزەخ ئاسایان، تا چ رادەیەک مافی هەمە لایەنەی کۆمەڵانی خەڵک پێشێل دەکەن. مافێک کە بۆ وەدەستهێنانی، دەبێ هەموان لە ریزێکی یەکگرتوودا بەگژ هەموو ئەو تانوپۆیانەدا بچینەوە کە ستەم و نابەرابەری سیاسی، ئابووری، کۆمەڵایەتی، فەرهەنگی، دینی ... هتد، دێنە گۆرێ و بەرهەمی دێنەوە و دەیپارێزن.\nکۆنەپەرستان، بە چڕکردنەوەی ناکۆکی‌لە نێو ئێمەی بێبەش لە شادی و ژیانێکی ئینسانی، بە بەڕێوەبردنی سیاسەتی هەڵاواردن و دابەشکردنمان بەسەر چین و توێژی جیاجیادا، هەوڵ دەدەن لە خەباتێکی رەوا بۆ بەدیهێنانی ئازادی و دادپەروەریی هەمە لایەنە، لێکمان هەڵاوێرن، ئەرکی ئێمەیە بە هاوپشتی کردنی یەکتر و خەبات لە ریزێکی یەکگرتوودا، ئەم سیاسەتەی نەیارانی دێموکراسی و دادپەروەری ناکام بێلینەوە و بەم هەنگاوەمان خەبات لە دژی سەرەڕۆیی بەگوڕتر و شێلگیرتر بکەین.


ڕاپۆرتی پێشێلكاری مافی مرۆڤ مانگی مەی ۲۰۱۷ لە لایەن کۆماری ئیسلامی ئێران لە رۆژهەڵاتی کوردستان - كۆمه‌ڵه‌ی مافی مرۆڤی کوردستان\nڕاپۆرتی پێشێلكاری مافی مرۆڤ مانگی مەی ۲۰۱۷ لە لایەن کۆماری ئیسلامی ئێران لە رۆژهەڵاتی کوردستان\nڕاپۆرتی پێشێلكاری مافی مرۆڤ له مانگی مەی ۲۰۱۷ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسەئەم ڕاپۆرتانە، بەهۆی ئیزن نەدانی حکومەتی جمهوری ئیسلامی ئێران بەلێژنەکانی مافی مرۆڤی جیهانی، ڕاپۆرتێکی تەواو نییە وتەنیاوێنەیکی بچوکی لەژێر پێنانی مافی مرۆڤ لەڕۆژهەڵاتی کوردستان پێ نیشان دراوە..\nڕۆژی پێنج شەممە ٤ی جۆزەردانی ۱۳۹٦ی هەتاوی، حوججەتوڵڵای تێدرۆ ، زۆرانبازی نێو نەتەوەیی، لە گرتووخانەی دیزێڵ ئاوای کرماشان لە ڕۆژهەڵاتی کوردستان لە سێدارە درا.\nسێ‌شەممە ۲ی جۆزەردانی ۱۳۹٦هەتاوی ” مێهران ئەشرافی” لە بەندیخانەی دیزڵاوای کرماشان لە ڕۆژهەڵاتی کوردستان لە سێدارەدرا .\nسزای ئێعدامی هێمن مستەفایی ڕاگیرا.\n۳۰ی گوڵانی ۱۳۹۶ی هەتاوی حوکمی ئێعدامی زیندانی سیاسی کورد “کەماڵ حەسەن ڕەمەزان”لەزیندانی ورمێ لەڕۆژهەڵاتی کوردستان پێی ڕاگەیەندرا .\nهێمن مستەفایی بەندکراوی سیاسی کورد بۆجێبەجێکردنی حوکمی ئێعدام گوازایەوە بۆژووری تاکەکەسی.\nنادر محەممەدی شارۆمەندی خەڵکی سەقز کە بە تۆمەتی کوشتنی کەسێک بە ئێعدام سزا دراوە ، لە بەندی دوو(دارالقران) بەندیخانەی ڕەجایی شاری کەرەج ڕاگیراوە .\nبەندکراوی سیاسی کورد موحەمەد ئەمین عەبدوڵاهی مەترسی لە دەستدانی بینایی چاوەکانی هەیە.\nزانیار و لوقمان مورادی دوو زیندانی سیاسی مەحکووم بەئێعدامی کورد کە لە۱۱ی گەلاوێژی ۱۳۸۸ لەبەندیخانەکانی کۆماری ئیسلامی ئێرانەوە ڕاگیراون، لەنامەیەکی سەرئاوەڵا بۆ ڕای گشتی باس لەو ئەشکەنجە وئازارنە دەکەن کە بە سەریاندا سەپێنراوە و داوایی دادگایی دوبارە دەکەن، کۆماری ئیسلامی ئێران ترساوە.\nعادڵ عەلیزادە هاوڵاتی پێڕەوی ئایینزای سوننە وخەڵکی پاوە لەزیندانی ئەوین دەستی داوەتە مانگرتن لەخواردن. میلادلوتفی وعەدنان حسێنی دووکەسی هاودۆسیەی ناوبراو لەژوورە تاکەکەسییەکانی بەندی ۲۰۹ی ئەم زیندانەن.\n۱۳ی گوڵانی ۹۶ی هەتاوی “سارا کەمانگەر”چالاک لەتۆڕەکۆمەڵایەتییەکانی شاری سنە لەلایەن هێزه ئیتلاعاتییەکانی کۆماری ئیسلامی ئێرانەوە دەسبەسەر وگوازرایەوە بۆشوێنێکی نادیار.\nدووشەمە ۱۱ی گوڵان نزیک بە ۱۲ نیوەڕۆ “والە زەمانی ” چالاکی کرێکاری و ئەندامی ئەنجومەنی کرێکارانی ئەلبورز لە لایەن هێزە ئینتزامییەکانی کۆماری ئیسلامی ئێرانەوە لە تاران قۆڵبەست کراوە.\nپێنج‌شەممە ٤ی جۆزەردان لە لایەن ئیدارە ئیتلاعاتەوە بنەماڵەی “دیاکۆ هاشمی” بانگێشتی ئەو ئیدارە دەکرێت بۆ ئەوی تەرمی ڕۆڵەکەیان وەربگرنەوە، دیاکۆ هاشمی دوایی گەرانەوە بۆ ئێران لە لایەن ئیتلاعای ئێرانەوە ئەشکەنجە دەدرێ و گیانی لەدەست دەدات.\nواحد سەیدە چالاکی کرێکاری لە لایەن ئیدارەی ئیتلاعاتی کۆماری ئیسلامی ئێران بانگهێشت کرا\n“ئەسما پورسەلیمی” هاووڵاتی شاری ورمێ لە ڕۆژهەڵاتی کوردستان ، ساڵی ۱۳۹٥ لە گەڕانەوەیدا لە باشوری کوردستان ، لە لایەن دەست و پێوەندەکانی کۆماری ئیسلامییەوە دەستبەسەر کرا و خرایە بەر لێپرسینەوە و تا ئێستا چارەنووسی دیار نیە.\n۱۷بەندکراوی پێڕەوی ئایینزای سوننە لەزیندانی ورمێ کەخوازیاری لەبەرچاوگرتنی جوێ کردنەوەی بنەچەی تاوانەکان بوون، دوایی بێ ئاکام بوونی هەوڵەکانیان، دەستیان داوەتە مانگرتن لە خواردن.\n٤ جۆزەردانی ساڵی۱۳۹۶، قەدریە قادری زیندانی سیاسی کوردی باکووری کوردستان پاش تێپەڕێنی دەڕۆژ بەسەرڕێکەوتی ئازادکرانی لەناوەندی(اصلاح وتربیت)چاکسازی وپەروەردەی”ی شاری یاسووج گوازرایەوە بۆگرتووخانەی تایبەت بە خارجیەکان.\nڕۆژی شەممە ۶ی جۆزەردانی ساڵی ۱۳۹۶ی هەتاوی ، ۷کەس لەچالاکانی فەزای مەجازی، بەتۆمەتی چالاکی دژبە دەسەڵات لەفەزای مەجازی لەشاری کرماشان لەڕۆژهەڵاتی کوردستان دەسبەسەرکران.\nئەو زیندانییانەی لە گرتووخانەی شاری سەقز بەشداری هەڵبژاردنیان نەکردبو، لە مافی چاوپێکەوتن و پشوو یاسایی بێبەش کراون.\nهەینی ۲۹ ی بانەمەڕ بەرپرسانی بەندیخانەکانی سنە ، دیزڵاوای کرماشان و ورمێ بەندکراوان لە حەوشەی زیندانەکاندا کۆدەکەنەوە و هەڕەشەیان لێ دەکەن کە ئەگەر لە هەڵبژاردنەکاندا بەشدار نەبن ، سزا دەدرێن.\nچالاکێکی کرێکاری عوسمان ئیسماعیلی لە شاری سەقز لە ڕۆژهەڵاتی کوردستان بە دوو مانگ زیندان سزا درا\nزیندانیانی ڕەجایی شاری کەرەج ماوەیەکی دەمدرێژە کەلەهەبوونی ئاوی گەرم بێ بەهرەن ولەگەڵ کێشەی تەندرووستی ڕووبەڕوو بوونەتەوە.\n۱٥ی بانەمەڕی ۱۳۹٦ی هەتاوی دادسەرای ئینقیلابی شاری میاندواو، سزای ۲ ساڵ زیندان و ۱میلیۆن و ۳۰۰ هەزار تمەن جەریمەی بۆ هاووڵاتیی کورد ئەندیشمەند(ئەحمەد) یەزدانی فەر بڕییەوە.\nسەید قاسم ئابستە زیندانی کورد لە بەندی ۲۱لە بەشی ۷ی بەندیخانەی ڕەجایی شاری لە ۷ڕۆژی پێشەوە مانی لە خورادن گرتوە و دژ بە چارەسەری نەکردنی پزیشکی و نەخۆشیگەلی جەستەیی خۆی ، بەو شێوەیە ناڕەزیی دەربڕیوە و تا ئێستاش لە مانگرتندایە.\nمانگرتن لە خواردنی دەواودەرمانی (زەینەب جەلالیان) بەندکراوی سیاسی کورد لە ڕۆژهەڵاتی کوردستان.\n۸هاوڵاتی کوردی شنۆ دەسبەسەر وگوازرانەوە بۆشوێنێکی نادیار\nدووشەممە کچێکی تەمەن ۱۷ساڵ بەناوی “کانی” ونازناوی سارا ئاکفوودە ،کچی سەید ئیبراهیم ئاکفوودە لەپیرانشار لەڕۆژهەڵاتی کوردستان لەڕێی پەت هەڵخستنەوە کۆتایی بەژیانی خۆی هێناوە.\nڕۆژی شەمە ٦ی جۆزەردانی ساڵی ۹٦ ی هەتاوی کچێکی ۱۷ساڵان بە ناوی “س ، ا ” هاووڵاتی شاری مەریوان لە ڕۆژهەڵاتی کوردستاندا ، بە وتەی کەسێکی نزیک لە بنەماڵەکەی ، بەهۆی کێشەی بنەماڵەییەوە لە هەوڵێکی خۆکوژی دا و گیانی لەدەست دا.\nکچێکی ۱۹ساڵ تەمەن بەناوی شیما قەرەنی لەڕێی خۆکوژییەوە کۆتایی بەژیانی خۆی هێنا.\nگەنجێک بە ناوی مجتەبا سەیدی کوڕی عەلی ئەکبەر دانیشتوی شارستانی کامێران بە خواردنی حەب خۆکوژی کردوە و کۆتایی بە ژیانی خۆی هێناوە.\nگەنجێکی کامیارانی بەهۆی بیکاری و بێ دەرەتانییەوە خۆکوژی کرد.\nشەممە۳۰ی گوڵانی ۱۳۹۶ لەشاری سەردەشتی ڕۆژهەڵاتی کوردستان ژنێک بەناوی شنۆ” موعین” لەلایەن براکەیەوە بەناوی شوانە موعین بەبیانوی پاراستنی نامووس بە گوللەی دەمانچە کوژرا.\nپەنابەرێکی کورد بە ناوی “ئاوات ئەبوبەکر”۲۹ ساڵان و خەڵکی قەزای سەیدسادق سەربە پارێزگای سلێمانی لە باشوری کوردستان ، لە وڵاتی بریتانیا خۆکوژی کردوە و گیانی لە دەست داوە .\nشەممە ۳۰ی گوڵانی ۱۳۹۶ی هەتاوی گەنجێکی کورد بەناو “ڕەزا ڕۆستەم زادە”۱۸ساڵ تەمەن لەگەڕەکی سایلۆی شاری سەقز لەڕۆژهەڵاتی کوردستان بەخواردنی “حەب”دەستی دایە خۆکوژی.\n۲٨ی بانەمەڕی ۱۳۹٦ی هەتاوی، گەنجێکی کوردی خەڵکی کرماشان بەنێوی “ساسان مورادی” لە بنکەیەکی سەربازی لە کرماشان، کۆتایی بە ژیانی خۆی هێنا.\n،ژنێکی ۶۲ساڵ تەمەن لەگوندی” ساری قورخان” ی تیکاب لەڕۆژهەڵاتی کوردستان لەڕێی هەڵواسینی خۆیە کۆتایی بەژیانی هێنا.\n۱۳ی بانەمەڕی ۱۳۹٦ی هەتاوی، لە ئاوایی سەرهۆیەی سەر بە ناوچەی کەلاتەرزانی شاری سنە، پیرە مێردێکی تەمەن ٦۰ ساڵ بە نێوی “کەریم جەمـشیدی” بەهۆیەکی نادیار خۆی هەڵواسی و کۆتایی بە ژیانی خۆی هێنا.\nهاووڵاتییەکی مەریوانی کە ئیشت دەسفرۆشی دەکات، لە ڕۆژهەڵاتی کوردستان، هەوڵی دا خۆی بسووتێنێ\nڕێژەی ژنانی بەندکراو لەبەندی ژنانی زیندانی مەهاباد، نێزیک بە۵۰زیندانییە،کەلەگەڵیان چەندد منداڵێکی خوار ۳ساڵ بوونی هەیە ،هەروەها لەزیندانی ناوەندی ورمێ نێزیک بە۳۰۰بەندکراوی ژن بوونی هەیە\nڕادەی ۳٤۸۵ ژن وکچی ئێزدی لەلایەن داعش وهێزە گرێدراو ودەستنیشان کراوەکانەوە دزرابوون لەلایەن ساماندارانی سەعودیاوە کرین و فرۆشیان پێوە دەکرێت.\nبەختیار مێعماری زیندانی کورد کە بە سێدارەدان سزا درابوو ئازاد کرا.\nدەڤەری شاری پاوە لە ڕۆژهەڵاتی کوردستان لە ڕۆژی دووشەممە ۸ی جۆزەردانی ۱۳۹٦ بە هۆی تۆپباران کردنی کۆماری ئیسلامی ئێران لەو ناوچەیەدا ئاگر لە دارستان و لەوەڕگەکانی ئەو دەڤەرە کەوتوەتەوە\nیەکشەممە ۷ی جۆزەردانی ۱۳۹٦ی هەتاوی، بۆ جارێکیتر ناحەزانی ژینگەی کوردستان، ئاگریان لە جەستەی دار و شاخەکانی نیزیک ئاوایی “ڕەزاو” لە چیای کۆساڵان بەردا.\nو بەپێی گوتەکانی قایمقامانی پارێزگاکانی ڕۆژهەڵاتی کوردستان(سنە،ورمێ،کرماشان،ئیلام) پڕۆژەکانی بەنداوسازکردن لە پارێزگاکانی ڕۆژهەڵاتی کوردستان درێژەی هەیە ، ئەو پرۆژانە جگە لە خەساری ژینگەی، تەنیا تالان کردنی کوردستانە.\nناوچەکانی (پیچ آینە) لە ئیلام و دارستان ولێڕەوارەکانی” کبیرکوە” و هەروەها لەچەند ڕۆژی پێشووش زیاتر لە ۳۰ هێکتار لەمەزراکانی گەنمی گووندی “برەبیجە”ی سەربەشاری دێهلوڕان بەهۆی ئاگرتێبەردانەوە سووتان.\nچالاکانی ژینگەپارێز لە شاری بۆکانی ڕۆژهەڵاتی کوردستان ، ناڕەزایی خۆیان دژ بە بڕیار و کرداری سیاسەتە چەوتەکانی شارەوانی ئەو شارە لە مەڕ ژینگەدا پیشاندا.\nدانیشتوان وهاوڵاتیانی شاری سنە لەو گرفتە هەرە زێدەیەی کەداوێنی گرتوون وەڕەز بوون وداوایان لەبەرپرسان کردووە کەچارەسەری بکەن.\n(AKP)لەشاری ئاگری کاردەکات، ۱۰۶کارمەندی ئەم ئیدارەیەی لەسەر دەرکرد.\nکۆلبەران ، کاسبکاران و کار\nخاوەن پیشە و کاسبکارانی شاری ماکۆ ڕۆژی یەکشەممە ۷ی جۆزەردانی ۱۳۹٦ی هەتاوی، لە بەرامبەر بە چۆنێتی کار و بژێوی ژیانیان، بە داخستنی بازاڕ و هەروەها ڕاگەیاندنی مانگرتن، لە بەرامبەر ڕێکخراوی ناوچەی ئازادی ماکۆ، خوازیاری وەڵام دانەوەی داخوایەکانیانن.\nنوێنەری دەستنیشان کراوی پەرلەمانی ئێران بۆ شارەکانی سنە و دیواندەرە و کامێران ، ئەوەی ئاشکرا کرد کە لە ڕۆژهەڵاتی کوردستاندا هاووڵاتیانی کورد دەردەکرێن و بەرپرسانی دایرەکان خزم و کەسوکاری خۆیان لە شوێنەکانی تری ئێرانەوە دێنن.\nکۆڵبەرانی سەرشیوی سەقز دەدرێنە بەر دەستڕێژ و بریندار و دەستبەسەر دەکرێن.\nڕۆژی ٥ی جۆزەردان۹٦ ی هەتاوی لە ناوچەی هەورامان لە ڕۆژهەڵاتی کوردستان بە هۆی هێرش و تەقەی ڕاستەوخۆی هێزەکانی سپای پاسدارانی کۆماری ئیسلامی ئێران بۆسەر کۆڵبەران، کوژراو و برینداری لێ کەوتەوە.\nکرێکارانی پارک و باخچەکانی شارەوانی بروجرد ٥ مانگە موچەیان وەرنەگرتوە. لە ڕاپۆرتەکەدا هاتوە ئەم کرێکارانە لە نێوان پێن بۆۆ شەش مانگە موچەیان وەرنەگرتوە.\nتەرمی “ڕزگار ساکانی ” خەڵکی گوندی “پسان تەرگۆ” سەر بە شاری ورمێ لە دەڤەری سیلوانە لە ڕۆژهەڵاتی کوردستان کە لە ساڵی پارەوە نادیار بوو ، دوێنێ چوارشەممە ۲۷ بانه مه ری ۱۳۹۶ پاش تێپەڕ بوون ۱۰٥ڕۆژ دۆزرایەوە .\nشەممە ۱۶ی گوڵانی ۹۶ی هەتاوی لەڕووداوێکدا بەهۆی کەمتەرخەمی وکاری نایاسایی وبێ مۆڵەتی خاوەنی بینایەک لەشەقامی تەختی ئیلام لەناوەندی شار کرێکارێکی گەنجی گیانی لەدەستددا.\nکرێکارێک بە ناوی مەسعود شێر محمدی ۲۳ ساڵان، خەڵکی گوندی پایگلان سەر بە شاری سەوڵاوا لە پارێزگای سنە ، کە لە شاری تاران سەرقاڵی کرێکاری کردن بوە، بەهۆیی روداوی کارەوە گیانی لەدەست دەدات.\nپێنجشەممە ۱٤ی بانەمەڕی ۱۳۹٦ی هەتاوی، کۆمەڵێک کۆڵبەر لە ناوچەی “شاپاتان”ی سەر بە شاری شنۆ لە ڕۆژهەڵاتی کوردستان، کەوتنە بەر دەستڕێژی گوللەی هێزە ئینتیزامییەکانی کۆماری ئیسلامی ئێران.\n، ئاماری بێکاری لەپارێزگای سنە گەیشتۆتە سەروی ۶۰%، ئامارێکی سەرسامهێنەرو مەترسیدار کەپیشاندەری ترۆپکی هەژارییە.\nنارەزایەتی و گردبوونەوە\nشۆفیرانی تەکسی وەن لەمەهاباد(مەلاجامی بۆ ترمیناڵ)لە حەوشەی شۆرای ئیسلامی ئەم شارە گردبوونەوەی ناڕەزایەتیان دەربڕی وخوازیاری وڵامدانەوەی بەرپرسانی کۆماری ئیسلامی ئێران بوو بەرانبەر بێکاری وکێشەی بژێوی ژیانی خۆیان.\n، پترلە ٤۰کەس لەکرێکارانی کانگای ئاق دەڕە لەناڕەزایەتی دژبە دەرکردن لەسەرکار ئەوڕۆیش گردبوونەوەیان ڕێخست.\nکۆمەڵێک لە مامۆستایانی شاری بۆکان لە کاتێکدا مەسعود پزشکیان نوێنەری پاڕڵمانی شۆرای ئیسلامی ئێران (نوێنەری تەورێز، ئۆسکوو، ئازەرشار) لە کۆبوونەوەکەدا ئامادە بوو لە سەر دامەزراندنی مامۆستایان، مژارگەلێکیان هێنایە بەر باس.\nهێزە ئەمنییەکانی کۆماری ئیسلامی ئێران لە کرماشان بەرگریان کردوە لە بەشداربوونی چالاکانی مەدەنی کورد کە خوازیاری خوێندن بە زمانی دایک بوون و جگە لەوە بەر لێدان دراون بێڕێزییان پێیان کردوە.\n۷ی جۆزەردانی۱۳۹۶ی هەتاوی دەورووبەری کاتژمێر۱۱ی پێش نیوەڕۆ لەگوندی “ئەبووغەریب”ی ناوچەی دەشتی عەباس سەربەشاری دێلوڕان لەڕۆژهەڵاتی کوردستان شۆفێرێکی بێڵی میکانیکی بەناوی “ڕەحمان بازیار”کەسەرقاڵی بە هۆیی تەقینەوەی مین گیانی لەدەست دا.\nپێنج شەممە ٤ی جۆزەردانی ۱۳۹٦ی هەتاوی، لە شاری ورمێ لە ڕۆژهەڵاتی کوردستان،۳ زیندانی بە ئێعدام حوکم دراون و بەمەبەستی لە سێدارەدانیان، بۆ ژوورە تاکەکەسییەکانی گرتووخانەی ناوەندی ئەو شارە و مەترسی لەسێدارەدانیان لەسەرە.\n۱ی جۆزەردانی ۱۳۹٦ی هەتاوی، لە ناوچە سنوورییەکانی نێوان ڕۆژهەڵات ـ باشووری کوردستان و لە نیزیک شاری پیرانشار مینێکی بەجێماوی شەڕی ئێران ـ عێراق، بە هاووڵاتییەکی کورد دا تەقییەوە و بەتووندی بریندار بوو.\n۳۱ی گوڵانی ۱۳۹۶ی هەتاوی ،عادڵ وەلیزادە کوڕی حەمید ،دانیشتووی ناوچەی دەوڵەت ئاوای کرماشان بەهۆی تەقینەوەی مین گیانی لەدەست دا ویەکێک لە خزمەکانیشی بریندار وگوازراوەتەوە بۆ نەخۆشخانە.\nگەنجێکی۲۸ساڵ تەمەنی قەسری شیرین لەڕۆژهەڵاتی کوردستان بەهۆی تەقینەوەی مین بریندار بوو.\nئەندامێکی (حدکا) بەنێوی “ئاسۆ عەبدولقادر نەزاکەت” لەلایەن پۆلیسی وڵاتی فینلاندەوە بەمەبەستی دیپۆرت کردن و ناردنەوەی بۆ ئێران، دەستبەسەر کراوە.\nباکوور و رۆژئاوای کوردستان\nدوشەممە، ۲۹ی مای ۲۰۱۷، بەسیمە کۆنجا پەرلەمانتاری شاری سێرتی باکوری کوردستان لەسەر لیستی هەدەپە کە وتەبێژی هەدەپە لە پەرلەمانی تورکیا، لە فڕۆکەخانەی ئیلیح دەستگیرکرا.\nیەکێتی ژنانی سوسیالیست لە ژێر درووشمی”فیگەن یوکسەکداغ تان ڕادەست ناکەین و ئیرادەی ژنان ناشکێت”، ڕایانگەیاند کە لە ڕۆژی ۳۱ی جۆزەردانی ۱۳۹٦ی هەتاوی ڕا لە چەند شارێکی ئورووپایی، کەمپەینێکی پشتیوانی لە یوکسەکداغ بەڕێوەدەچێت و هەتا ٤ی پووشـــپەڕ درێژەی دەبێت.\nسپاى تورک بەچەکی گران گوندەکانی”ئەزري ،تۆبال وکدرۆی سەربەبلبلێی کانتۆنی عەفرین تۆپباران دەکات.\nموسا ئیشن)پارێزگاری تورکی شاری ئاگری لەباکووری کوردستان کەبەشێوەی دەسنیشانکراوی حیزبی دادوگەشەپێدان\nچەند گەڕەکێکی شاری سنە و گوندەکانی نیزیکی ئەو شارە بە هۆی نەبوونی ئاوی خواردنەوە تووشی کێشە بوونەتەوە و چاوەڕێی جێبەجێ کردنی بەڵێنە ناڕاستەکانی بەرپرسانی کۆماری ئیسلامی ئێرانن لەم پارێزگایەدا .\nلە کۆی ۷۳۷ یەکەی بەرهەمهێنانی پیشەیی لە پارێزگای سنە ، ۹ یەکە کارایە\nتەنیا ناوەندی نەشتەرگەری دڵ لەشاری بروجێرد لەئاسانەی داخراندایە\nڕێگەوبانی پارێزگای سنە لەبواری چۆنییەتی وئەمنییەتەوە پلەی دواینی لەئاستی جوگرافیای سیاسی ئێرانەدا هەیە.\nحکوومەتی ئەنقەرە خەریکی داڕشتننی گەڵاڵەی بیناکردنی دیوارێک لەناوبەری مەودای سنووری باکوور وڕۆژهەڵاتی کوردستانە.\nئاسایشی سلێمانی ڕێگرە لە یادکردنەوەی ساڵڕۆژی لە سێدارەدانی گیان بەختکراوانی۱۹ی گوڵان.\n← Previous دارستان ولێرەوارەکانی ڕۆژهەڵاتی کوردستان دیسانەوە سوتێنران\nخۆکوشتنی ژنێکی مەریوانی لە ڕۆژهەڵاتی کوردستان Next →\nوەرزێڕێک ئیلامی بە هۆی تەقینەوەی مین بە گرانی بریندار بوو.\nسابیر نادری لە زیندان ئازاد بوو


RUWANGE |----------------| ڕوانگه: January 2008\nڕەحیمی قازی لە لای سەرەوەی نامەکەی نووسیوە "کوپیە"، دیارە لە ڕووی نامەکەی خۆی نووسیوەتەوە و لای خۆی پاراستوویەتی، چونکوو ئەم نوسخەیەی بەدەستەوەیە کۆپی نییەو نوسخەی ماک( ئۆریژینال)ە. لە زەرفی (پاکەت) نامەی مەلا مستەفاڕا دەردەکەوێ کە لە مۆسکۆوە وڵامی نامەکەی بۆ ڕەحیمی قازی ناردووە بو باکۆ (ئەم زەرفەش لە بەر دەست دایە). لە سەردێڕی نامەی ڕەحیمی قازی ڕا دەردەکەوێ کە لە شوورەوی لە بواری ڕەسمی دا پاشناوی مەلا مستەفا "محمداف" بووە\nڕەخنەکەت لە سەرچاوم دادەنێم. بە ڕاستیش نازانم بۆ لە جیات " ناسنامە" نەمنووسیەوە"ناسینە". ڕاست دەکەی ئەگەر کەسێک بە سەر پێشنیاری خۆیەوە بچێ، بە بێ ئەوەی بە ئیستیدلالی پتەو قسەکەی بەرپەرچ درابێتەوە، حەق نییە لێی قبووڵ بکرێ. تکایە سەرێکی وێبنووسی ڕوانگە ش بدە و بۆچوونی خۆت دەرببڕە. ئەگەر دەرفەتێکم دەست کەوێ، درێژە بە " تێبینییە زمانییەکان" دەدەم.\nهەربژی بۆ برات، حەسەنی قازی\nکاک حه‌سه‌ن، سڵاو و رێز و داوای سه‌رکه‌وتن بۆ جه‌نابت؛\nبه‌ڕێزم، من له‌م نووسینه‌تاندا وشه‌ی ناسنامه‌م بینی، ئه‌وه له کاتێکدا بۆ خۆتان هێندێک پێشنیاری زۆر جوانی وه‌ک "ناسێنه"تان هێناوه‌ته به‌رباس. ئه‌من بۆ خۆم نیمچه بڕیارێکم دابوو که له‌مه به‌دوا که‌ڵک له‌و وشه داهێندراوه‌ی به‌ڕێزتان وه‌ربگرم، که‌چی وا ده‌بینم بۆ خۆشتان شته‌که‌تان پشت گوێ خستووه و، ته‌بعه‌ن "ئاشپه‌ز ده‌م له خواردنی خۆی نه‌دا، مشته‌ری داماوی چی بکه‌ن". ده‌مه‌وێ بڵێم بڕێک دڵکردمێت کردم، به‌ڵام به‌ڕاستی ئایا هۆیه‌کی تایبه‌ت هه‌یه بۆ ئه‌وه‌ی خۆتان که‌ڵک له‌و وشانه وه‌رناگرن که له پێوه‌ندی له گه‌ڵ ناسنامه‌دا پێشکه‌ش هێناوتاننه به‌رباس؟\nله گه‌ڵ سڵاوی دوباره،\nهاوڕێیه‌کی نووسینه‌کانتان، رێبوار ک.\nPosted by Ruwange --- ڕوانگه at 2:41 PM 1 comments Links to this post\nکاک سیامەند ئەندامی پارتیی سۆسیال دێمۆکراتی کوردستان و ئوڕووپا دەنووسێ\nsyamand endami parti sosyaldemokrati kurdistan u eropa\nzor be nosraweketan xoshhal bom kak hassan ,ewro rojeki xoshi tere bo komar kurdistan awisch mezgeni azdai her chi zodteri kurdistani rojhelate.bale ewro le berlin xaberi xoshman bist ke tahrihi 3 bo rejimi fashisti diktatori mazhebi irane.ba bezann tahrimi dikeshman bo wan haye ta ser dekewin .\npiroz bet 62 salwegera 2 rebendan u xelati wisch tahrimi 3 rejimi akondi irane\nده‌ستتان خۆش بێ، به‌ڕێز کاک حه‌سه‌ن.\nئه‌من پێم وايه کۆماری کوردستان يه‌کێکه له زێڕينترين لاپه‌ڕه‌کانی مێژووی کورد. کاتێک کورد له به‌شێک له نيشتيمانه‌که‌ی ئه‌م ئه‌زموونه‌ی کرد، کاتێک کورد باسی دێمۆکراسی، فێدێراليسم و خودموختاری ده‌کرد، کاتێک کورد له‌م به‌شه‌دا باسی دابين‌کردنی چاره‌نووسی نه‌ته‌وه‌يی ده‌کرد که له سێ چوارومی دونيايه ئه‌م وشانه‌يان هه‌ر نه‌بيست بوو، چ بگا به وه‌ی که حه‌ولی بۆ بده‌ن. ئه‌م حکومه‌ته ساوايه نه‌ی ده‌توانی هه‌ڵه و که‌م و کوڕی نه‌بێ، به‌ڵام به هه‌مووی ئه‌وانه‌شه‌وه يه‌کێک که پێشکه‌وتووترين حه‌ڕه‌که‌ته‌کانی کورد بووه له مێژوو دا. ئه‌م کۆماره چرايه‌کی هه‌ڵکرد که ڕووناکييه‌که‌ی گه‌يشته گشت پارچه‌کانی کوردستان، ئاورێکی داگيرساند که هه‌تا ئه‌وڕ گه‌رمايی داوه به دڵی خه‌باتکارانی کورد، بناغه‌يه‌کی داکووتا که بوو به بنه‌مايه‌ک بۆ ده‌يان جوڵانه‌وه‌ی دوای خۆی...\nئه‌من پێم وايه هه‌تا نه‌ته‌وه‌ی کورد ڕزگار نه‌بێ، تاکی کورديش ڕزگار نابێ. مارکسيسته‌کان له خۆڕا نه‌يان گوتووه که سته‌می نه‌ته‌وايه‌تی له‌مپه‌رێکه له به‌رامبه‌ر پێشکه‌وتندا. ئه‌م له‌مپه‌ره ده‌بێ لابچێ تا کۆمه‌ڵگای کورد ڕێگای پێشکه‌وتن بگرێته‌به‌ر...\nچوارچرای کۆمار هيوای له‌مێژينه‌ی گه‌ل کورد و هه‌ژارانی بوو. ئه‌م هيوايه نه‌مردووه‌و هه‌روا ده‌بێته هه‌وێنێک، چرايه‌ک بۆ ئه‌ويندارانی ئازادی و به‌رابه‌ری و پێشکه‌وتووخوازی له گشت کوردستان.\nهه‌ربۆيه ڕێز گرتن له‌م ڕۆژه ڕێزگرتنه له خه‌باتی ئازاديخوازانه‌ی گه‌لی کورد، ڕێزگرتنه له چالاکانی کورد، ڕێزگرتنه له ئازادی و دێمۆکراسی، ڕێزگرتنه له هه‌ژارانی کوردستان که به تايبه‌تی بوونه قوربانی چه‌وسانه‌وه‌ی نه‌ته‌وايه‌تی.\nPosted by Ruwange --- ڕوانگه at 11:41 AM 0 comments Links to this post\n2ی ڕێبه‌ندان پیرۆز بێ!\nئه‌مڕۆ 62 ساڵ له ڕاگه‌یاندنی کۆماری کوردستان ڕاده‌برێ.\nله‌م شێست و دووساڵه دا چ له کوردستان و چ له پاشماوه‌ی جیهان زۆر شت گۆڕاوه،\nبه‌ڵام داخوازی نه‌ته‌وه‌ی کورد بۆ ژیانێکی ئازاد و به ئێروو، به دوور له ترس و دڵه‌ڕاوکێ\nهێشتا وه‌دی نه‌هاتووه. ئه‌و ئاڵوگۆڕانه ڕاستییه‌کی به کورد و هه‌مبه‌ره‌کانی سه‌لماندووه:\nئه‌ویش نه‌توانه‌وه‌ی کورد و باوه‌ری زیاتر به هێزی خۆ بوونه.\nسه‌رکه‌وتن و شکانی کۆماری کوردستان پێڤاژۆیه‌کی لێکهاڵاو بوو، هه‌لومه‌رجی ناوچه‌یی و نێونه‌ته‌وه‌یی ڕێگه‌ی به به خۆداهاتنی کۆمارێکی سه‌ربه‌خۆی کورد نه‌ده‌دا.شێست و دووساڵ دوای مهاباد ئه‌و هه‌لومه‌رجه گۆڕانێکی ئه‌وتۆی به سه‌ر نه‌هاتووه، به‌ڵام وشیاریی ناسنامه خوازی کورد زیادی کردووه و به پێجه‌وانه‌ی چاوه‌ڕوانییه‌کان ئه‌و وشیارییه نه‌یتوانیوه له جه‌غزی هه‌رێمی ڕزگاری بێ و هه‌موو جوگرافیای کوردستان بگرێته‌وه.\nدیاره تا ئه‌و کاته هه‌وراز و نشێوی ڕێبازی ناسنامه‌خوازی به‌رده‌وام ده‌بێ و ئه‌رکی سیاسه‌ت و خه‌باتی سیاسییه  ئه‌و ڕێبازه کورتتر کاته‌وه.\nڕه‌نگه یه‌ک له خه‌سڵه‌ته هه‌ره جێی سرنجه‌کانی ڕاگه‌یاندنی کۆمار، باوه‌کوو ته‌مه‌نی کورت و ڕووخانی هاسانی،ده‌ربڕینی بوونی سیاسی کورد و داهێنانی ڕه‌مزه‌کانی ئه‌و هه‌بوونه بێ، بۆیه ده‌بێ له‌م ڕۆژه دا بیره‌وه‌ری گشت ئه‌و تێکۆشه‌رانه و له سه‌رووی هه‌موویان قازی محه‌مه‌د بکرێته‌وه که ڕێگه‌یان بۆ پێ سه‌لماندن و به‌خۆدا هاتنی ناسنامه‌ی کورد کرده‌وه، ڕیگه‌یه‌ک که جارێ هه‌ر به‌رده‌وامه ...\n2ی ڕێبه‌ندانی 1386 \nPosted by Ruwange --- ڕوانگه at 10:31 AM 1 comments Links to this post\nله یازده‌ی ئه‌و مانگه‌ی بیانی کاغذی رحمانی و ایواره کاغذه‌که‌ی دیکه‌م پی گه‌یشت و له پاش سه‌عاتیک روژنامه‌کانیشم له کولیا وه‌رگرت که هه‌مویان پیکه‌وه جیژنیکی گه‌وره‌یان بو پیک هینام و گه‌لیکیان پی دلخوش بوم! له ضمن دا دو به‌سته‌م به کولیا دا که پی تان بگه‌یینی؛ به‌سته گه‌وره‌که هی مالی ایرینایه، ئه‌وه‌ی چوک هی ایوه‌یه. که به پیل کولیاوه چوم کامبخش له‌وی راوه‌ستا بو به‌لام وام وانمود کرد که نه‌م دیوه و خوم تی نه‌گه‌یاند. ئه‌و بو خوی هاته لام و به‌خیرهاتنی کردم و کوتی: " وانابی، ئه‌تو دومانگه هاتوی، به‌لام جاریکیش نه‌هاتویه لامان و هیچ که‌ره‌تیش لیت نه‌پرسیوین! دیاره‌که، ئه‌منیش وه‌ک تو آسپیرانتم و چیم له ده‌ست نایه، به‌لام ناکری له بیرمان بکه‌ی!" ئه‌من جوابم داوه که، بو خویندن هاتومه ایره کارم به کسیش نیه و وقتی ملاقات له گه‌ل غیره‌م نیه. دیاره اگر کاریکیشم بی به‌و کسه‌ی که، ئه‌منی بو ایره هیناوه و هه‌مو شرائطی بو پیک هیناوم مراجعه ده‌که‌م. دیار بو زور به‌و قسانه‌ی من تیک چو؛ به‌لام جوابی پی نه‌دراوه. ئه‌منیش هیچ رانه‌وه‌ستام و رویشتم. کولیا سروسیپالی مراد رزمآوری هینابو، مراد که له پاش ده‌میک هات بو شته‌کان به هه‌ویا بو یاریده‌ی بده‌م. به‌لام پیم کوت که کارم هه‌یه و وقتم نیه و هیچ خوم تی نه‌گه‌یاند. کولیام بو مالی دعوت کرد . به‌لام کوتی امکانم نیه و ناتووانم له کاری هه‌لبریم( اتفاقا ئه‌وی روژی ایرینا نوره‌چی بو)\nحسن گیان ! بینی و بین الله ئه‌و جار کاغذه‌که‌ی ماممت ( منظور مه‌لا مصطفی یه) چاک و جووان نوسیبو و مامم بو خوی وه‌ک آو خویندیه‌وه و گه‌لیک _ گه‌لیک پی ی کیف خوش بو که بو خوی به دستخطی خوی اظهاری ده‌کا! کاغذه‌کانی که، بو منتان ناردبو بعضه جیگاییکم بو خوینده‌وه و زور_ زور به تفصیل دوباره له هه‌مو شتیکم حالی کرد.\nوه‌کو مامم ده‌لی ( منظور مه‌لا مصطفی یه) وه‌ختیک رحیم، کریم و ئه‌و بعضه اشخاصه قسان ده‌که‌ن ده‌بی بلیی : کاروان ده‌روا و سه‌گ ده‌وه‌ری. له مه‌ر کریمی هه‌تیوی سید رحمانی، مامم له میژه جه‌غزی سوری به سه‌ر دا کیشاوه و له من و توی چاکتر ده‌ناسی. اول و آخر کاغذیکی به مامم گه‌یشتووه و جوابی پی گه‌یشتووه که ئه‌ویش ایمه دیومانه.لیره اصلا کریم نیوی له نیو نیواندا نیه و مامم هیچ اقدامیکی بو نه‌کردووه و نایکات. ئه‌و هه‌مو توپ و تره‌ی به هه‌ویای مراده که، اصلا حقیقی نیه. ئه‌من له پیش ئه‌نگوم دا لی معلوم بو که، ئه‌و هه‌تیوه خویریه، یانی کریمی قه‌ره‌چی نابیته انسان و جیگای هه‌ویا نیه و زور له میژه به لعنتم کردووه. به‌لام ایمه ده‌بی زور سیاستمدار بین و بو خاطری وه‌پیش که‌وتنی کار له گه‌ل زور مطلبان که، اصلا به کیفمان نیه بسازین. ده‌بی له نظر بگرین که ، ئه‌وروکه ایمه کاریکی گه‌وره‌مان له پیشه، ئه‌وه‌ش له بناغه هه‌لکه‌ندنی رحیم و گه‌لاویژه که له شاری باکو ریشه‌ییکی قولیان داهیشتووه و اگر بیتو ئه‌و کاره بکه‌ین صدی وه‌ک کریم و سلطان و مراد مجبور ده‌بن گونمان ماچ بکه‌ن. به‌لام دیاره‌که ، رحیم و علی ئه‌و بابیان مردووه و وه‌کو مامم ده‌لی ( منظور مه‌لا مصطفی یه ) ئه‌وانه نیویان کوژاوه‌ته‌وه. اما ایمه ده‌بی احتیاط له ده‌ست نه‌ده‌ین، له خو نه‌چین و دوژمن به فقیر نه‌زانین . چونکه مار وه‌ختیک به مردو حساب ده‌کریت که، سه‌ری پان کرابیته‌وه. ایستا بو ئه‌وه‌ی که، زوتر به موفقیت بگه‌ین ده‌بی تی بکوشین که، له ییک جبهه دا به‌ربه‌ره‌کانی بکه‌ین و به هیچ وجه نه‌هیلین که ، دوژمنانی ایمه ییک که‌ون و یا جبهه‌ییکی دیکه به پیچه‌وانه‌ی ایمه بکه‌نه‌وه. مثلا بو خوتان له‌تصوری بهینن که، اگر له جیاتی 3 امضا ئه‌و عریضه‌یه‌ی ایمه 5 امضای پیوه بایه 500 دفعه به نرخ تر و به هیزتر ده‌بو. له به‌ر _ ئه‌وه‌ش ده‌بی به هه‌ر قیمتیک بیت عبدالله بو لای خوتان بکیشن و اگر هیچ نه‌بی _ هیچ نه‌بی کریمی ملعون له رحیم و علی هه‌لبرن ( بو ئه‌و مطلبه ئه‌منیش یاریده‌و ده‌ده‌م و مخصوصا کاغذی به دروتان بو ده‌نیرم که، به‌و مقصده به‌کار بیت).ایستا اگر ایوه میلتان لی بیت ده‌تووانن رحیم و علیش لیک بکه‌ن. ییکتان له گه‌ل رحیم و ئه‌وی دی له گه‌ل عه‌لی "ییک" که‌ون و تاوی [ ئاوی!!] زاریان بچیژن. مامم ( منظور مه‌لا مصطفی یه) ئه‌ورو له‌و سیاسته گه‌لیک استفاده ده‌کا و هه‌ر له به‌ر ئه‌وه‌شه که، مراد بو لای خوی ری ده‌دا و کاغذ بو رحیم ده‌نوسی. ده‌بی لی تان معلوم بی که، مامم ( منظور مه‌لا مصطفی یه) تا ابد دانی له گه‌ل ئه‌وانه پیکه‌وه ناکولیت ، به‌لام جاری وای پی مصلحته، به‌لام له وه‌ختی خویدا نامه‌ی اعمالیان له ده‌ست ده‌نی.\nله مه‌ر کاری ایوه ، شتیکی که، مسلمه ئه‌وه‌یه، ئه‌نگویان بو مسکو قبول کردووه، به‌لام له مه‌ر وه‌خت مه‌به‌ست له‌و قراره‌یه: ییک ئه‌وه‌یه‌که، له روی پروگرامه‌وه بین. ئه‌وه مربوط به مامم نیه و هه‌ر وه‌خت که وه‌ختی هات ده‌ستور به اویر ده‌ده‌ن و راتان ده‌گویزن ( ئه‌و مطلبه حل بووه له پاش گه‌رانه‌وه‌ی مامم ) . مامم له به‌ر ئه‌وه‌ی که، به زویی راتان بگویزن زوری کیشه کردووه و ده‌یکات ، به‌لام ئه‌وان ده‌لین که، ئه‌و کاره له قدرتی ایمه به ده‌ره و ته‌نیا پولیت بورو ده‌تووانی ده‌ستور بدات. دووه‌می ئه‌وه‌یه که، خارج له پروگرامه و به ده‌ستوری پولیت بورو راتان گویزن. مامم به‌و مطلبه‌وه خه‌ریکه و اگر امکانی بیت اجرای ده‌کات. اول بهانه‌ی که، لیره ده‌ی هیننه‌وه ئه‌وه‌یه که، ئه‌وانه له مسکوی بو مانه‌وه جیگایان نیه و ایمه‌ش ایستا امکانمان نیه خانویان بده‌ینی. له به‌ر ئه‌وه مامم بو من اقدامی کردووه و اگر بیتو خانو وه‌ربگرم ئه‌وه ده‌که‌ینه بهانه و ده‌لی ین که، لیره بو ئه‌وان جیگا هه‌یه ... رحمان گیان ( که‌ره ) ، بزانن که، ئه‌تو و حسن ییکنفرن و مامم قه‌ت لیکتان ناکات. حسن گیان، له مه‌ر عریضه‌که‌ت جاری که‌میک راوه‌سته و له‌گه‌ل کابرای اویریش مصلحت بکه. غمی بی دراوی مه‌خو، چونکه له‌و بابته‌وه تا مامم زیندو بیت کویره‌وه‌ری نابینین و هه‌ر کس ناراحتت بکات مامم ته‌نبی ی ده‌کا. وه‌کو به تلفون به حسنم کوت ئه‌من جاری کار ناکه‌م. علته‌که‌شی ئه‌وه‌یه که، لیره اصلا کار زور به شینه‌یی جی به جی ده‌بن. به‌لام هه‌ر قولیکی بیده‌ن راسته. به‌لام به مصلحتی مامم وامان راگه‌یاندووه که، ئه‌من هه‌م ده‌خوینم و هه‌م کاری ده‌که‌م و به‌و جوره‌شیان به رحیمی گه‌یاندووه و لیره‌ش هه‌مو وا تی ده‌گه‌ن. ئه‌نگوش ده‌بی وای بلاو که‌نه‌وه که، له کلینیکای باکولوف دام. له‌مه‌ر خرجیه‌وه خراپ نیم. مامم هه‌مو جاری لیم ده‌پرسیت دراوت هه‌یه... شه‌رمی مه‌که... به‌لام پێم ناله‌باره داوخووازی دراو بکه‌م. تاکو ایستا کریی خانووه‌که‌ی که، 500 مناته بوی داوم و بریکیشی بو خرجی داومی و له‌گه‌ل ئه‌و دراوه‌ی که، ایرینا وه‌ری ده‌گریت به قناعت رای ده‌بویرین. قرار وایه که، به‌و زووانه کاریشم بده‌نی و مه‌به‌ستی مالیشم بو جی به جی که‌ن.\nسید عزیز وه‌ک جاران " سیاستمداره" و له تاشکند کاری ده‌کات. له به‌ر ئه‌وه‌ی که سلی هه‌یه بو ویشی پارتشکولا قبولیان نه‌کردووه. بو حامد سلاوی ایوه‌م نوسیبو، به‌لام هیشتا جواب نه‌هاتوته‌وه. له مه‌ر عه‌ریضه‌که‌وه مامم رای ئه‌سپاردووه به من که ، که‌میک مفصلتری بکه‌م و له ضمن دا بی گه‌یینم که، بو تاشکندی رابگویزن. له به‌ر ئه‌وه عریضه‌ییکی مفصل ترم نوسیوه و داومه‌تی، قرار وایه له‌گه‌ل کابرای آشنای مصلحت بکات و اگر په‌سندی کرد بوتان ده‌نیرم. به‌لام ئه‌وجار تیکوشن که، امضاکان زورتر بن. چونکه ئه‌وه بو قدر و قیمتی مامم اهمیتی زوره. قادر تاکو ایستا نه‌هاتووه و هیچ ده‌نگ و باسی نیه. ده‌بی دلی نه‌شکینن و رابطه‌ی له‌گه‌ل رابگرن. مامم گه‌لیک چاوه‌ری یه‌تی له‌به‌ر ئه‌وه‌ش اقدامیکی بو نه‌کردووه. له مه‌ر روزنامه‌کان خراپ نیه، به‌لام موضوعیکی که، " به‌کاربیت" تیدا نیه. له مالی مه هه‌مو روزنامه‌کان هه‌ن له بالکونی له کار _ زینکه‌که‌ی دان؛ اگر لازم بو ووه‌ختتان بو تی یاندا بخلینه‌وه.\nبه کولیایدا دو کیلوقند، کیلوییک خورما ، کیلو و نیویک رونی که‌ره ( 15 به‌سته) ، 4 لیمو ، به‌سته‌یه‌ک حلوا و 4 به‌سته‌م تیغ بو ناردن. بو مالیش به‌سته‌ییک که، شتی خووارده‌مه‌نی و لباسه ناردم. ئه‌وروش تلگرافم بو ناردن. دوینی شه‌وی رادمنش له گه‌ل ژنه‌که‌ی له مالی مامم بو. ئه‌من و ایرینا له‌گه‌ل والیرای له‌وی بوین. مامم لی ی پرسی ئه‌تو حسنت به‌کیفه‌یه؟ جوابی داوه که، زورم به کیفه‌یه و ...\n" دوکتور مسته‌فا له ساڵی 1925 یان 1926 له دایک بووه و له 21-10-2003 له مۆسکۆیه له به‌ر نه‌خۆشی دڵ کۆچی دوایی کردووه. پێویسته بگوترێ که دوکتور مسته‌فا له سۆڤییه‌ت به سه‌ڵماسی ده‌ناسرا نه‌ک شه‌ڵماشی. ئه‌وا چه‌ند وێنه‌شتان بۆ ده‌نێرم."\n5. بۆ من ڕوون نه‌بووه که " کولیا" کێیه ؟\n21.مه‌به‌ست له ڕۆژنامه، ده‌بێ ئه‌و ڕۆژنامه " کوردستان " ی بێ که کورده‌کان له بادکووبه وه‌کوو ئۆرگانی حیزبی دێمۆکراتی کوردستان ده‌ریان ده‌کرد. ئه‌و ڕۆژنامه‌یه له گه‌ڵ ڕۆژنامه‌ی " ئازه‌ربایجان" ئۆرگانی بیری فیرقه‌ی دێمۆکراتی ئازه‌ربایجان بۆ ماوه‌یه‌کی درێژ بڵاو بووه‌ته‌وه. نووسه‌رانی سه‌ره‌کی ئه‌و ڕۆژنامه‌یه ڕه‌حیمی قازی و عه‌لی گه‌لاوێژ بوون\nله پاش سلام کردن و احوال پرسین کاغذی جنابتان به ده‌ستم گه‌هیشت و هه‌رچی فرموتانه هه‌موم زانی به تواوی و زور ممنون بوم به احوال پرسینی من و زور تشکرتان ده‌که [م] و حالی من له سایه‌ی حکومتی عظیمی شوره‌وی زور زور باشه و هیچ قصوری له من نیه له هیچ لایه‌که‌وه و له طرفی صحه‌تو سلامتیه‌وه ده کمالی سلامتی دام و هه‌ر وه‌ها تمنایی صحه‌تو سلامتیی ایوه ده‌که‌م له هه‌مو وه‌قتیکدا اما بو اوه‌ی که فرموتانه فقط ده‌گه‌ل جیگاییکی کاغذی جنابتا راضی نیم که، نویسیوتانه " خوم شخصا لیاقتی نصیحت و تربیتم نیه ..." اوه حقیقته و هیچ معنایی تر ناده‌ت معلومه که خوم ده‌زانم که ملت کورد و کوردستان به انسانیه‌تی خویانه‌وه حر‌متی من ده‌گرین اوه‌ش له رویی شرفی خویانه نه‌وه‌که به لیاقتی من بیت اما دوباره تکراری ده‌که‌م که لیاقتی نصیحه‌تو تربیتم نیه چنکی حقیقته و به حقیقت هیچ که‌سی مخالف نابی و قسه‌کانی جنابتان به له‌ونیکی باش تعبیر ده‌که‌م نه به خراپه و بو مسئله‌ی مارکسیزم و لینینیزم ترجمه بکرین به زمانی کوردی اوه زور باشه له‌وه باشتر نابی بلام نازانم کی له هاواله کوردان ده‌تووانی اوه‌ی به عوهده‌ی خوی بگری اگه‌ر جنابتان بزانی او شخصه خوی کییه اتووانی ناوی او پیاوه بوم بنویسه و خوما [ن] ملاقاتی او پیاوه ده‌که‌ین اگه‌ر له امکانی او که‌سه دابی و بتوانی ترجمه بکه‌ت به قدر امکانی خومان سعی ده‌که‌ین بو اوه‌ی که قبول بکریت و فرموتانه ژماره‌ی تلفون ( 73 – 27 – 1 – د ) امه تقدیم ده‌که‌م بو جنابتان و له هه‌مو هاوالو برایانی کورد سلام ده‌که‌م و چاویان ماچ ده‌که‌م و هه‌ر وه‌ها هه‌مو هاو[ا]لانی آذربایجان سلامیان تقدیم ده‌که‌م به احترامه‌وه\n1955 - 2 – 13\nPosted by Ruwange --- ڕوانگه at 5:51 PM 0 comments Links to this post\nبه‌ڕێز سروه‌ی 2\nئه‌وه‌ی  من له مه‌ڕ قسه‌کانی دوکتور نوسره‌توڵای جێهانشاهلووی ئه‌فشار نووسیومه، به پاڵپشتی قسه‌کانی خۆیه‌تی. منیش پێم وایه مرۆ ده‌توانێ ئاڵوگۆڕ به سه‌ر بیروباوهڕی دابێ ، ئه‌وه‌ی ئێستا به ڕاستی ده‌زانێ ، له سه‌روبه‌ندێکی دیکه دا لێی پاشگه‌ز بێته‌وه. به‌ڵام ئه‌و حوکمه له‌مه‌ڕ که‌سێک که پایه‌یه‌کی به‌رزی هه‌بووه له بزووتنه‌وه‌یه‌ک دا ، دوایه به فه‌رمانی نه‌یاری خۆی ویستوویه ئه‌و مێژوویه لێکاڵاکاته‌وه ناگونجێ ، . به‌له‌به‌رچاو گرتنی ئه‌وه‌ی که هێندێک له قسه‌کانیشی هه‌ڵبه‌ستراون و فڕیان به ڕاستییه‌وه نییه. بۆ وێنه کۆبوونه‌وه‌ی هاوبه‌شی نه‌مران قازی محه‌مه‌د و میر جه‌عفه‌ری پیشه‌وه‌ری له گه‌ڵ موزه‌فه‌ری فیرووز. له ڕاستی دا قه‌ت دیدارێکی ئاوا به‌ڕێوه نه‌چووه که جێهانشاهلوو ئه‌و قسانه‌ی تێدا بکا.\nله‌مه‌ڕ هه‌ڵه‌ی که‌سان، بنه‌ماڵان و عه‌شیره‌تان، ئه‌وه ده‌کرێ وابێ. به‌ڵام سه‌باره‌ت به قه‌تڵی عامی کوردی موکریان له زه‌مانی "ڕووسێ هه‌وڵێ" دا ، شانه‌ی هه‌موو شت له سه‌ری که‌سێک دا شکاندن، نه‌ک هه‌ر بۆچوونێکی زانستی نییه، به‌ڵکوو له‌وانه‌یه ده‌مارگرژی و پێشداوه‌ریشی\nله ته‌کدا بێ. ڕه‌نگه به‌ڕێز سروه‌ی 2 له گه‌ڵم هاوڕا بێ که بۆ شیکردنه‌وه‌ی هه‌موو لایه‌نه ده‌بێ هه‌موو هۆکاره‌کانی دیارده‌یه‌ک له به‌رچاو بگیرێن..\nسه‌باره‌ت به کۆماری کوردستانیش هه‌ر وایه. دیاره ئه‌گه‌ر هه‌موو سیاسه‌ته‌کان جوان و به وردی لێکدرابانه‌وه له‌وانه‌بوو ئه‌و ئه‌زموونه دره‌وشاوه‌ی مێژووی سیاسی کوردستان هه‌ر وا به هاسانی تێک نه‌ڕووخێ.\nئه‌من له‌و باوه‌ڕه دام، بۆ لێکدانه‌وه‌ی ڕابڕدوو ، پێویسته فاکته‌کان له پاڵ یه‌کدابندرێن و به دوور له به‌سترانه‌وه‌ی عاتیفی شیته‌ڵ بکرێن. من بۆ خۆم ئاوا ده‌که‌م و هیوادارم به‌ڕیز سروه‌ش ڕێبازێکی ئاوای پێ به دڵ بێ.\nبۆچوونی ڕێزدار سروه‌ی 2\nبه‌ڕێز، ئه فه رموویت "چه‌نده ده‌کرێ به قسه‌ی که‌سێک باوه‌ر بکرێ که له ژیانی سیاسی ڕابردووی\nخۆی په‌شیمان بووه‌ته‌وه؟"! نازانم بۆچی لات سه‌یره که سێک له سه‌ر بیروڕای پێشووی نه مابێت!؟ له کام یاسا و کولتووردا باوه که‌سێک هه‌میشه له سه ر بیروباوه ڕێک بێت؟ به تایبه‌ت له سیاسه تا، هه‌موو دیارده کان له گۆڕان دان و له کار و ئه‌زمووندا ده‌رئه‌که‌وێت که ڕێبازێک ڕاست بووه یان نا. به‌م پێ‌یه ئاسایی یه گه‌ر یه‌کێک له توولی زه‌ماندا بۆی ده‌ربکه‌وێت ڕێبازی پێشووی هه‌ڵه بووه و له سه‌ر ئه‌م ڕێبازه نه‌مێنێت. ئه‌مه‌ی جه‌نابت ئه فه رموویت یاسایه‌کی داپه ڵۆسێنه‌رانه‌یه و هیچ مه‌نفه‌زێک بۆ ئاڵوگۆڕ و پێشکه‌وتن ناهێڵێته‌وه. مه‌گه‌ر جه‌نابت هه‌ر له سه‌ر ڕێبازی چه‌ند ساڵ له‌مه و به‌رت ماویت؟ وته‌کانی "دوکتور نوسره‌توڵای جێهانشاهلووی ئه‌فشار" ناکرێ، هه‌ر له‌به‌ر ئه‌مه که له سه‌ر ڕێبازی پێشووی نه ماوه، به ناڕاست بزانرێن. هه‌رچی قازی‌یه‌کان کردوویانه نابێت بێ ئه‌م لا و ئه‌م لا به ڕاست دابنرێت. له که‌س شاراوه نی یه که هه‌ڵه‌یان زۆر بووه. هه‌ڵس وکه‌وتی قازی یه‌کان، چ له سه‌رده‌می ڕووسییای تێزاری‌یا(پشتبه‌ستن به فتوای عوسمانی‌یه‌کان که له سایه‌ی سه‌ری قازی فه‌تاحه‌وه بوو به هۆی قڕانی خه‌ڵکی سابڵاخ) و چ له سه‌رده‌می سۆڤیه‌تا(به‌ڕه‌ێوه‌به‌رایه‌تی‌ی ناشاره‌زایانه‌ی کۆمار) بێ به‌ری له هه‌ڵه نی‌یه و کورد ئێستاش داری ئه‌م هه‌ڵانه‌ی بنه ماڵه‌ی قازی ئه‌خوات. به‌م سیاسه ته‌ی جه‌نابت ڕه‌چاوی ئه‌که‌یت مێژوو نه‌ک هه‌ر ڕوون نابێته‌وه، به‌ڵکوو ناڕوون‌تریش ئه‌بێت!\nکاک سیامەند ئەندامی پارتیی سۆسیال دێمۆکراتی کوردست...


ئۆپیك: ئەمساڵ خواست لەسەر نەوت زۆر بەرز دەبێتەوە\nلە كاتێكدا هەفتەی رابردوو نرخی نەوت دابەزینی بەخۆیەوە بینی، جارێكی تر نرخی نەوت بەرز بووەوە. ئۆپیكیش دەڵێ خواست لەسەر نەوت زۆر لەو رێژەیە زیاترە كە چاوەڕوانیان دەكرد.\nدوای دابەزینی نرخەكەی، ئەمڕۆ سێشەم 13ی شوبات، نرخی بەرمیلێك نەوتی برێنت بە 63 دۆلار و 74 سەنت فرۆشرا، بەمەش 95 سەنت لە نرخەكەی بەرز بووەوە كە دەكاتە 2%.\nهەر لەم چوارچێوەیەدا ئۆپیك لە راپۆرتی مانگانەی خۆیدا رای گەیاند كە خواستی وڵاتانی دنیا لەسەر نەوت زۆر لەوە زیاتر زیادی كردووە كە ئۆپیك پێشبینی كردووە. دەڵێ ئەمەش یارمەتیدەر دەبێت بۆ هەنگاوەكانی ئۆپیك لە هاوسەنگكردنی نرخی نەوت و خستنەڕووی لە بازاڕ.\nلە راپۆرتەكەی ئۆپیك هاتووە كە هاوسەنگی لە نێوان نرخ و خستنەڕووی نەوت لە بازاڕەكانی دنیا بەم نزیكانە بەدەست نایەت، بەڵكو تا كۆتای ساڵ دەخایەنێت، هۆیەكەشی دەگەڕێتەوە بۆ ئەمەریكا و وڵاتانی تری نائەندام كە بەرزبوونەوەی نرخ لە بەرژەوەندیی ئەوانیشدایە و زیاتر وەبەرهێنان لە نەوتی بەردین دەكەن.\nهەر بەگوێرەی راپۆرتەكەی ئۆپیك، پێویستی رۆژانەی وڵاتان 60 هەزار بەرمیل زیاد دەكات و لە كۆتای ساڵیشدا دەگاتە ملیۆنێك و 59 هەزار بەرمیل. دەڵێ بەهۆی پێشكەوتنە ئابوورییەكان و سەقامگیری لە ماوەی رابردوودا هۆكاری سەرەكین لەسەر زیادبوونی خواست لەسەر كڕینی نەوت.\nلە بارەی بەرهەمی رۆژانەی ئۆپیكیش، دەڵێ بەگوێرەی ئامارەكان، ئێستە ئۆپیك رۆژانە 32 ملیۆن و 302 هەزار بەرمیل نەوت لە مانگی رابردوو خستووەتە بازاڕەكان، بەمەش رۆژانە هەشت هەزار بەرمیل نەوت كەمی كردووە.\nجێی باسە ئۆپیك و رووسیا و هەندێ وڵاتی تری بەرهەمهێنی نەوت رێككەوتنی كەمكردنەوەی بەرهەمهێنانی نەوتیان لە نێواندا هەیە، بە جۆرێك رۆژانە دەبێت ملیۆن و 800 هەزار بەرمیل نەوت كەمتر بخەنە بازاڕەكان. رێككەوتنەكە كە ساڵی 2017 واژوو كراوە، بۆ ساڵی 2018ەیش درێژ كراوەتەوە.\nئەلكساندەر نوڤاك وەزیری وزەی رووسیا دەڵێ، ئەگەر رێككەوتنەكە هەڵوەشێنینەوە، ئەوا پێویستیمان بە دوو تا پێنج مانگ هەیە. گوتی "رێككەوتنەكە سێ بەشی ئامانجەكەی پێكاوە".


ئایا دیموكراتیەت دینە، ئایا هەركەسێك ڕازیبێت بە دیموكراتیەت كافرە، ئاشكرایە كە لە دیموكراتیەت گەل یاسا دادەنێت؟: ماڵپەڕی وەڵامەکان\nبیروباوه‌ڕئایا دیموكراتیەت دینە، ئایا هەركەسێك ڕازیبێت بە دیموكراتیەت كافرە، ئاشكرایە كە لە دیموكراتیەت گەل یاسا دادەنێت؟\nئایا دیموكراتیەت دینە، ئایا هەركەسێك ڕازیبێت بە دیموكراتیەت كافرە، ئاشكرایە كە لە دیموكراتیەت گەل یاسا دادەنێت؟\nدوو حاڵەت هەیە\nیەکەم : كەسێك لە دیموكراتیەت تێ بگات.\nدووەم : كەسێك لە دیموكراتیەت تێ نەگات .\nجا یەکەم : ئەو كەسەى تێى بگات و بزانێت كە دیموكراتیەت واتە گەل خۆى حوكم بكات واتە حوكمى خوا واز لێبهێنن، بڵێین ئەو خوایەى كە زەوى و ئاسمانی دروست كردووەو ئەو قورئانەى ناردووە، ئەو حوكمەى ئەو بە كەڵك نایەت، گەل دەبێت خۆى حوكم بۆ خۆى دابنێت، گەل چى پێ چاكە دەبێت ئەوە بە دەستورى وڵات دابنرێت، گەل نێربازى پێ باش بوو دەبێت بڵێین دروستەو یاسا ڕێگەى پێ بدات، گەل پێى باشبوو ژنێك دوو مێردى هەبوو دەبێت ڕێگەى پێ بدرێت، گەل بەباشى زانى كە مارەیى بەدەستى ئافرەتیش بێت ڕێی پێبدرێت، هەركەسێك بزانێت دیموكراتییەت واتە حوكمى گەل وە بەو مانایە تێى گەیشتبێت و باوەڕى پێبێت كافر دەبێت.\nبەڵام كەسێك كە وابزانێت دیموكراتى واتە ئازادى یاخود دیموكراتى واتە ڕادەربرین بە ڕاشكاوى یان زوڵم و زۆرو دیكتاتۆرییەت نەبێت، ئەوا ناتوانین بڵێین كافرە چونكە ئەوە كوفر نییە، ئیسلامیش لەگەڵ ئەوەدا نییە دیكتاتۆرییەت هەبێت وە لەگەڵ ئەوەدا نییە زوڵم و ستەم هەبێت.\nجا دەبێت پرسیار لەو كەسە بكرێت ئایا تۆ دیموكراتیەت بەباش دەزانیت، دەزانیت دیموكراتیەت واتاى چى؟ مانا ڕاستەقینەكەى خۆى دەزانێت یان نا، بۆیە نابێت حوكمێكى (مطلق) بدرێت بەسەر خەڵكدا، دەبێت ئەوە وەربگیرێت كە ئایا وەكو خۆى تێگەیشتووە لە دیموكراتیەت وە باوەڕى پێى هەیە، ئەوەیان كوفرە پەنا بە خوا، یان مەبەستت ئەوەیە دیكتاتۆریەت نەبێت و شتەكان بە هاوكارى خەڵك بێت و ئارەزوى خەڵك (كە خراپ نەبێت) كپ نەكرێتەوەو پێداویستى خەڵك جێبەجێبكرێت، ئەگەر بەو شێوەیە تێگەیشتبێت ئەوە كوفر نییە.\nلە لایەن مامۆستا (عبداللطيف)ە وە وەڵام دراوەتەوە.\nئه‌و ڕێگا ڕاسته كامه‌یه كه خواى گه‌وره فه‌رمانى پێ كردووین به‌وه‌ى له‌سه‌رى بڕۆین و نه‌هى لێكردووین له‌وه‌ى لێى لا بده‌ین؟ ئايا سیستەمی دیموكراسی بەشێوەیەكی گشتی هاوتایە لەگەڵ دینی ئیسلامدا؟ حوکمی بەكارهێنانى ووشەى: ( سوتفە) هه‌ڵوێستى ئه‌هلى سوننه چیه ده‌رباره‌ى بابه‌تى ته‌كفیر؟ ڕاڤەی ئەهلی سوننەت و جەماعەت بۆ ئیمان چییە ، و ئایە كردەوە داخلی ئیمانە؟\nسەردان: ١,٦٨٧ بەش: بیروباوه‌ڕ\nپرسیاری دواترئایا ووتەیەكتان هەیە بۆ ئەو ئافرەتانەی كە دەڵێن ماڵەوە وەكو زیندان وایە؟پرسیاری پێشترئەگەر ئافرەت لە گەڵ مێردەكەى خراپ بوو سزاکەى چیە؟


"شەڕڤانانی هەسەدە لە سەرێكانی كشانەوە"\nئاژانسێكی روسی و ئاژانسێكی سوری دەڵێن: شەڕڤانانی هێزەكانی سوریای دیموكرات(هەسەدە) لە شاری "سەرێکانی" لە رۆژئاوای كوردستان کشانەوە، ئەوەش دوای بردنەدەرەوەی دوایین کاروانی بریندار و شەهیدەکان.\nئاوێنە: بەپێی ئاژانسی هەواڵی رەسمی سوریا(سانا) و هەواڵی "سپوتنیك"ی روسی، تەواوی هێزەكانی سوریای دیموكرات لە شاری سەرێكانی كشاونەتەوە.\nئاژانسی سانا بڵاویكردۆتەوە كە سوپای توركیاو چەتەكانی شاری سەرێكانی- سەر بە پارێزگای حەسەكە-یان لە رۆژئاوای كوردستان داگیركردوە ئەوەش دوای ئەوەی هێزەكانی سوریای دیموكرات لەو شارە كشاونەتەوە.\nلەلایەكی دیكەوە ئاژانسی "سپوتنیك"ی روسی، هێمای بۆ ئەوەش كردوە، تەواوی گەڕەكەكانی شاری سەرێكانی كەوتونەتە دەست سوپای توركیاو میلیشیا هاوپەیمانەكانی ئەو سوپایە، دوای ئەوەی هێزە كوردییەكان لێی كشاونەتەوە.\nئاژانسەكە ئاماژەی بەوەداوە كە كشانەوەی شەڕڤانانی هەسەدە لە سەرێكانی دوای ئەوە بوە كە توانیویانە سەرجەم بریندارەكان و تەرمی شەهیدەكانیان لە نەخۆشخانەی شارەكە بهێننە دەرەوەو بەرەو نەخۆشخانەكانی قامیشلۆ بیانگوازنەوە، ئەوەش بە هاوكاری لیژنەی خاچی سوری نێودەوڵەتی.\nهەر ئەمڕۆ مانگی سوری کورد ئاشکرای کرد؛ بە هاوکاریی خاچی سوری نێودەوڵەتی تیمەکانیان چونەتە سەرێکانی و (30) بریندار و تەرمی چوار شەهیدیان لە نەخۆشخانەی سەرێکانی دەربازکردوە و گواستویانەتەوە بۆ نەخۆشخانەی فەرمان لە قامیشلۆ.\nپێشتریش مەزڵوم کۆبانێ، فەرماندەی گشتی هەسەدە رایگەیاند: تورکیا رێگە بە دەربازبونی برینداران و قوربانیان و هاوڵاتیانی مەدەنی نادات لە سەرێکانی و رێگریشە لە کشانەوەی هێزەکانمان لەو شارە کە چەند رۆژێکە لە ژێر گەمارۆییەکی قورسی مرۆیی و سەربازیدایە.\nرۆژی 9ی ئەم مانگە، سوپای تورکیا و چەکدارانی گروپە توندڕەوەکانی سوریا هێرش و پەلامارەکانیان بۆ سەر سنوریەکانی رۆژئاوای کوردستان دەستپێکرد.\nرۆژی (17)ی ئەم مانگە ئەمەریکا و تورکیا رایانگەیاند: گەیشتونەتە رێککەوتنی ئاگربەست لە ناوچەکانی باکور و رۆژهەڵاتی سوریا و تا (120) سەعات شەڕ و پێکدادان دەوەستێنرێت، بەڵام سەرەڕای ئەو رێککەوتنە هێرش و تۆپبارانەکانی تورکیا بۆ سەر سەرێ کانی و گوندەکانی دەوروبەری بەردەوام بو.


لە (کاولان) تا کۆنگرەی هەشتەمی حیزب. بەشی یازدەهەم. کاووس عەزیزی – Peshmergekan\nسەردانی زۆریەک لە ئاوایەکانی برادۆست و گەلی بەردەڕەش مان کرد، چەند کەسێک لە لایەن کۆمیتەی شارستانی ئۆرمیەوە ناویان درابووە بەرپرسی تیم کە هۆشداریان بدەینێ لەمەڕ هاوکاری کردنی هێزەکانی ڕێژیم. ئەو کارەشمان کرد و زۆربەی ئەو کەسانەمان ئاگادار کردەوە کە واز بێنن لەو کارەیان.\nلە نیوەی مەئمووریەتەکە دا ٣ کەسمان ناردەوە بۆ مقەر کە وابزانم ئەکرەم میرزایی برای فەرەیدوون (رووحی شاد) فەیسەڵ ئوستادی(ڕووحی شاد) و مەنگور جۆدەت بوون . ئێمەش پێنج کەس ماینەوە کە فەرەیدوون، مەلا جاسم ئیسماعیلی (ڕووحی شاد) نوسرەت ئەحمێ زادە ، من و سمایل بێتاری بووین و درێژەمان بە مەئمووریەتەکە دا.\nڕۆژی ٢ی سەرماوەز لە نیزیک ئاوایی بانی مابووینەوە و گوندەکەمان لێ دیار بوو. ڕەنگ بێ یەک کیلۆمیتر لە گوندەکە دوور بووین. دەوروبەری سەعات یەک بوو کە دیتمان ماشێنێکی گرووهی زەربەت بە ٩ کەسەوە هاتە نێو دێ و فەوری کەوتنە کووچە و کۆڵانان بۆ ڕەشبگیریی لاوان بۆ سەربازی. ئەوکات گەرمەی شەڕی ئێران/ عێراق بوو. لاوانی کورد ئامادە نەبوون بچنەو ەبەرەکانی شەڕ لەگەل عێراق ، یان بە دژی هیزی پێشمەرگە شەڕ بکەن، بۆیە خۆیان بەدەستەوە نەدەدا.\nئەو ڕۆژە ئەوان کەوتنە ناو گوند و تەنانەت تەقەیان کرد ، بەڵام کەسیان بۆ نەگیرا و دوای یەک سەعات بە دەستی بەتاڵ گەڕانەوە. ئێمەش هەر زوو ویستمان لە خوارەوەی گوند کەمینیان بۆ دابنێین. بەڵام دوو کەس وەک تەئمینی جادە لە لای کیشە گیایەک دانرابوون کە مەجال نەبوو بگەینە سەر جاددە. بەڵام کاتێک دیتمان تازە ماشێنەکە لە دەستمان دەرچوو و هۆکارەکەشی بوونی ئەو دوو بەسجیە بوو کە وەک تەئمینی جادە دانرابوون، گوتمان دەبی ئەو دوو بەسیجە تەنبێ بکەین. ئەوە بوو بۆیان چووین و تەنبێ کران بۆ هەمیشە کە یەکێکیان جێگری فەرماندەری پایەگا بەسیجێکی تورک بوو و ڕۆژانە خەڵکی ئەزیەت دەکرد.\nعەمەڵیاتەکەمان کرد و هەر ئەو ئێوارەیە بە گەلی دێرێ دا هاتینەوە ناو گوندی دێرێ. من و مەلا جاسم پێکەوە ویستمان بچینەوە ماڵە ئاشنایەک. کە چووینەوە لەو ماڵە تەنها دایک و کچێک کە ئاشنا بوون پێکەوە باسی پێشمەرگەیان دەکرد. منیش گوتم ئەوە باسی ضد انقلابان دەکەن؟ ئەوان وایان زانی ئێمە سەربازی پایەگاکەن. تا نەچوومە بەر رووناکایی چراکە تەواو ترسیان لێ نیشت بوو. کە ئێمەیان ناسی ئەوجار ئارام بوونەوە. ئەو دایکە بەداخەوە ٢ ساڵ پێش کۆچی دوایی کرد و کچەکەش ٣ ساڵ دوای ئەو ئێوارەیە بوو بە پێشمەرگەی حیزب و ئێستا لە ئیسکاندیناوی دەژی. ئەوان دایکە حەوزێ و خەجیجەی کچی بوون کە خزمەتێکی زۆری پێشمەرگەیان دەکرد. ڕووحی دایکە حەوزێ شاد. ژیانی خەجیجە خانم و کاک عەسکەر عەلیزادە و ماڵباتیان بە خۆشی وکامەڕانی بێ.\nبەرەبەیان بوو لە گوند هاتینە دەر. دەبا لە چۆم بپەڕێینەوە. هەرچی بەردی ناو چۆمەکە بوو ببووە بەستەڵەک و وەک سابوونی لێهاتبوو. هەرکە لاقت لە سەری داناباوە ڕیک بەردەبوویەوە ناو ئاو. من و مەلا جاسم توانیمان بە بێ کەوتنەوە خۆمان دەرباس بکەین. ئەوجار نۆرەی نووسرەت بوو. گوتی من دێم بەس پێ مەکەنن. هاتەوە نیوەڕاستی چۆمەکە ، من و مەلا جاسم دەستمان کر دبە پێکەنین و هەرگوتمان : ئای کەوت ! کەوت! نوسرەت ڕاست کەوتە نێو ئاو و ئاوەکە بەسەری دا رۆی. هاتە دەر و دەلەرزی. فەرەیدوون و سمایل ڕاست دایانە نێو ئاوەکە و ئەوانیش تا نیو قەدیان تەڕ بوون بەڵام لە نووسرەت باشتر بوون.\nهەرچۆنێک بوو نوسرەتمان گەیاندە بن بەردێک و ئاگرێکمان بۆ کردەوە تا هیندێک گەرم بوو، دونیاش ڕووناکی کرد. بە هەرحال ئەو ڕۆژە بە عەسرێکی درەنگ گەیشتینەوە مقەر . لە بیرمە خەڵکی ناوچە هەر ماڵێک کە چووباینەوە وەک ئەوەی پێشتر ئامادەیان کردبێ، زوو بەشی چەند کەس گۆرەوی بەن، دەستەوانە، شال گەردەن و زەنگاڵ و تەنانەت دۆخینی جوانی پانتۆڵی کوردیان بۆ دەهێناین. هەرکام لە ئێمە کۆلە پشتی یەکەی پڕ کردبوو، ناچار ئەوانی دیکەمان دابووە نەفەرێکی خەڵکی گوندی بانی کە دوای ٣ ، ٤ ڕۆژ بە ئەسپێک هاتەوە و تەحویلی داینەوە و ڕۆیشت. ئەو زستانە بەو هاوکاریە پیویستەی خەڵک لە بواری ئەو شتانەو ەهەموومان تەیار و تەکووز بووین کە ئەوەش نیشانەی خۆشەویستیی حیزب و پێشمەرگەکانی بوو لای خەڵک.\nبەفر دەستی پێکرد و ڕێگاکان داخران. تەنیا دەرگایەک کە هەبوو بۆ ئیمکاناتێک گوندی وارگەنم و کەنداڵۆک بوون کە ئەگەر بیانتوانیبایە هاتوچووی گەوەڕ بکەن. ئەویش ڕێگای ماشێن گیرابوو. سەیر ئەوە بوو کە بۆ دوو بنکەی ئێمە کە ٤٥ کەس بووین و لە دوو جێگا چێشت و خواردن دروست دەکرا ، ٢٤ کەپسوولی گازیان بۆ کڕیبووین! هەرکەپسوول گازێک بەشی ٨ ئیلا ٩ ڕۆژی دەکرد. هەر لە سەرەتای زستانەوە گازمان تەواوبوو، فەرەیدوون میرزایی و ٢ پێشمەرگەی دیکە چوونەوە لای مەشکان و دارێ چەند کەپووسلیان کڕیبوو و لەوێ ڕا بە دوو خۆیان دا ڕاکێشابوو تا مەقەر کە چەند سەعات ڕێگابوو.\nڕاست لەو کاتی دا کە تەداروکات و گازمان تەواو ببوو مەئمووریەتیان دایە بەرپرسی گشتیمان کە ئەفەندی جیهانگیری بوو بۆ ئەوەی بکەونە دوای دۆزینەوەی ئەو ٣ کادرەمان کە بەداخەوە دوای دەرگیربوونیان لە گوندی کوورەی خوارێ و بێ سەرەوشوێن ببوونەوە. ناوەڕاستی مانگی سەرماوەز لە کاتێک دا بەفرێکی زۆر لە شاخەکان هەبوو ٧ کەس کەوتینە ڕێ و چووێنەوە بۆ لای کاولەگوند کە ماڵی عەبدولا نۆرۆزی(عەولا عەجەم) کە ماڵی لە گوندی کاولەگوند بوو. عەوبلا عەجەم پێشمەرگەیەکی قەدیمیی حیزب و ئازەرییەکی خەڵکی شاری مۆغان بوو. لە پێشمەرگایەتی دا لەگەل کچێکی خەڵکی ئەلبیرانی گەلی بەردەڕەش ژیانی هاوبەشی پێک هێنابوو و دوو کوڕی جوانی تەمەن ٤، ٥ ساڵەی هەبوو. ئەو هەم شارەزایەکی باشی ئەو ناوچەیە بوو، هەم کاری دانانەوەی مین و شتی وای باش دەزانی. داوای کرد کە ئەویش لەگەلمان بێتەوە. ئەوەبوو لەوێ ئەویشمان لەگەل کەوت و بووینە ٨ کەس. ئەوەش زیاد بکەم کە عەولا عەجەم زستانی ساڵی ١٣٦٨ لە گوندی بانی کەوتە کەمینی دوژمن و بەداخەوە شەهید بوو و خێزانی و کوڕەکانی گەڕانەوە لای ماڵە خەزووری و تا ساڵانێکی زۆر ئاگادارم کە لەوێ بوون و بەداخەوە ئێستا نازانم لە کوێن. ڕووحی شاد .\nچەند ڕۆژێک لە ناوچەی گەلی بەردەڕەش و برادۆست ماینەوە و ڕۆژی ٢٦ی سەرماوەز کە ڕۆژی پێشمەرگەیە لە نیزیک ئاوایی مەجرووسە ی برادۆست بووین. هەوا زۆر سارد بوو. بەفر عەرزی داپۆشیبوو. لە بن بەردێک دانیشتبووین و لە سەرمان دەلەرزیین. دەوروبەری سەعات ١٢ گوتمان با بڕۆینەوە ناو دێ خۆ پایەگای لێ نیە، ئەگەریش ئەفرادی دوژمن هاتن ئێمە دەتوانی خۆمان دەرگیر نەکەین و لە گوند بچینە دەر بێ ئەوەی بمان بینن. مەجرووسە تەنیا یەک ڕێگای هەیە بۆ هاتنەوەی هێزی نیزامی. ئەوەبوو دوای هێنانەوەی دەلیل و بورهانێکی زۆر توانیمان ئەفەندی قانع بکەین کە بڕۆینەوە نێو دێ. کە چووینەوە وەزع ئاسایی بوو. دابەش بووینە ٣ ماڵ و خەڵک وایان زانی ئێمە گرووهی زەربەتی ڕێژیمین. لانی کەم لەو ماڵەی ئێمە بووین خاوەن ماڵ زۆر ئاسایی ڕەفتاری لەگەل دەکرد و دڵنیابوو کە ئێمە سەربازین.\nچایەکمان خواردەوە لە نەکاو کچێکی گەنجیان هەبوو زۆر لە سەرەخۆ هاتە ژوور و گوتی : برا ڕابن گرووه زەربەت گەیشتە ناو گوند! دیار بوو ئەو کچە دەیزانی ئێمە پێشمەرگەین و تەنانەت بە باوکیشی نەگوتبوو. چوونکی چەند کەسی ئەو بنەماڵەیە کاتی خۆی بەهۆی خزمەت بە ڕێژیم لە لایەن حیزبەوە کوژرابوون. بۆیە ئەو کچە ئامادە نەبوو بە باوکی بڵێ ئەمانە پێشمەرگەن، تا ئەوەی زەربەت هات.\nکە چووینەوە دەر دیتمان بەفریش دەستی پێکرد و کڕێوەیە، ١٤ پاسدار تفەنگەکانیان لە شانە و بەرەو دێ دەهاتن. گەیشتنەوە نێو کادێن و کیشەگیاکان. هەر٧ کەس گوتمان باشترین دەرفەتە ئەو ١٤ کەسە بخەینە کەمین و کەسیان دەرناچێ. ڕۆژی پێشمەرگەیە و نێچیری چاکە. ئەفەندی گوتی ئەسڵەن شتی وا مومکین نیە. تەنانەت هیندێک دەمەقاڵەشمان لەگەل ئەفەندی بوو. ناچار گوندەکەمان بە جێ هێشت و چووینەوە خوار دێ و دوای سەعاتێک خەریک بوو دونیا تاریکی دەکرد و بەفریش بەردەوام دێت. بە هەرحاڵ هەموومان توورە بووین لە ئەفەندی و چووینەوە نێو گوندی شەش ماڵ. هیندێک خۆمان ویشک کردەوە و کەوتینە جادە بەرەو چوار ریانی سێرۆ(چهار راه سرو) . ئەوجار بەفر گۆڕا بە شڵێوە( بەفر و باران تێکەڵ) و وەک ئەوە وابوو کە ئێمە بە نێو چۆمێک دا بڕۆینەوە، هەموو بەفر ببووە ئاوێکی شین.\nگەیشتینەوە بازڕەسیی سێرۆ کە جارێ ماشێنێکی کۆمیتە و چەند پاسدار لەوێ خەریکی ڕاگرتنی ماشێنەکان بوون کەلە شارەوە بەرەو سۆما _براۆدست و تورکیە دەچوون. ئێمە تا ٥٠ میتریی ئەوان چووین و داوامان لە بەرپرس کرد کە ئیجازە بدە با ئەو چەند کەسە چارەسەر بکەین. دیسان بەرپرس هەڵبەزی و گوتی ئیجازە نیە و نابێ. لەوێش دیسان بە تووڕەییەوە دوور کەوتینەوە و چووینەوە نێو گوندی ڕەوەند. چووینەوە نیزیک ماڵێک کە دەنگە دەنگی لێوە دەهات. کە نیزیکیان کەوتینەوە دیتمان ئەوە مەڕەکانیان لە هٶڵێکەوە دەگوازنەوە بۆ هۆڵێکی دیکە. مەڕی زۆریان هەبوو. ئێمە چاوەڕوان بووین تا ئەوان تەواو بن و ئێمەش بڕۆینەوە ژوور. هەر ئەوندە بوو کابرا بانگی ئەو ژنانەی کەلە گەلی بوون کرد و گوتی چەقۆ بێنن. زۆریش توورە بوو. هەر بانگی کرد و لە ئاخەری دا گوتی تیغەیەک بێنن. دیاربوو مەڕێکیان لە سەرە مەرگ دابوو.\nئەوان تەواو بوون و ئێمەش بە دوای ئەوان دا چووینەوە و زۆر بەگەرمی بەخێر هێنانیان کردین.لێرە دا پێمخۆشە یەک شت بە زەقی باس بکەم. لە نێو کوردەواری دا جگەلە ئەندامانی بنەماڵە هیچکەس مافی چوونەوەی بۆ ژووری تازە بووکی نیە. کەچی خانمی ئەو ماڵە گوتی: ساڵۆن هیندێک ساردە ، بابڕۆینەوە ژووری بووکەکەم ئەوێ گەرمە! ئێمەیان بردە ئەو ژوورە کە بەراستی گەرم و خۆش بوو. ئەو ماڵە دوو کچی جەوانیان هەبوو کە هەر زوو کەوش وگۆرەویی ئێمەیان شۆردەوە و لە ماوەیەکی کەم دا ویشکیان کردنەوە وبۆیان هێناین. کابراش گوتی وەلا وادیارە شانستان نەبوو، بەرانێک مان تازە کەوتە ژێر پێێ مەڕەکان و لە نەبوونی چەقۆ دا مندار بوو. گوتمان وەڵا گوێمان لێبوو. گوتی جا مادام گوێتان لێ بوو بۆچی چەقۆیەکتان بۆ نەهێناین. قسەکەی ڕاست بوو. شایەد هەمووی ئێمە چەقۆمان پێ بوو. جا ئەو برادەرە ڕووی کردە خێزانی و بە پێکەنینەوە گوتی : برۆ نان و پەنیریان بۆ بێنە مادام چەقۆیان نەهێناوە کە ئێستا پێکەوە جەرگ و دڵی بەرانەکەمان دەخوارد. بەڵام ئەو دایکە دڵسۆزە گوتی نا، دەچم غەزا دروست دەکەم. ئەو چوو نانی بۆ ئامادە کردین و ئێمەش لە بەر سۆبەی نەفتی کە سوور هەڵگەڕابوو گەرم بووین.\nدوای نان خواردن و ویشک بوونەوەی لیباس و ئەوانەمان، ئەوجار ملی ڕێگامان گرتبە بۆ گوندی کەینێسی کە دەبا زۆرتر بە نێو زەویەکان دابچین کە قوڕێک بوو خوا بزانێ چەندە سەخت بوو، بەفر و ژێرەکەشی قوڕ. بۆ بەرەبەری ەبیانی گەیشتینەوە کەینێسی و هەر ئەوندەمان پێکرا کە هیندێک دار و شت هەڵگرین و بڕۆینەوە ژێر هیندێک بەرد کەلە سەرەوەی ئاوایی بوون. ئەو ڕۆژەش جارێ تا نیزیک عەسر هەرنەمان توانی ئاگر بکەینەوە لە بەر دووکەڵ و ڕۆژێکی سەختمان دەرباس کرد. و ئێوارەکەی کەوتینە ڕێگا و بۆ شەو گەیشتینەوە گوندی فریزیان. ڕۆژی دوایی لە گوند ماینەوە و وابزانم لە ٣ ماڵ بووین و بە تاریک داهاتن ئێمەش لە ماڵان هاتینە دەر و بە بێ دەنگی و بێ ئەوەی خەڵک بمان بینێ بەرەو گوندی سیناوا چووین و لەوێش نیزیک بە سەعاتێک چووینەوە دوو ماڵ و بەفرەکە دیسان دەستی پێکرد. چووینەوە ڕووبەڕووی بێردووک و لەوێ دوای مناقشەیەکی زۆر بڕیارمان دا بچینەوە گوندی گۆدەل و یەک دوو ڕۆژ لەوێ بین. گۆدەل گوندێکی بچووک و هەموویان یەک بنەماڵە بوون. ترسی ئەوە نەبوو کە ڕاپۆرت بدەنە دوژمن و خەڵکێکی زۆر پاک و دڵسۆز لەو گوندە دەژیان. ڕاست رووبەڕووی گوند پایەگای ناوسەر هەبوو. ئێمە ئەو دوو ڕۆژە لەو گوندە حەساینەوە و ڕۆژانە بە ڕاحەتی سەردانی یەکترمان دەکرد و و چەکمان لە بن باڵتۆ دا لە شانمان دەکرد تا پایەگا نەیبینێ.\nئەوە نیزیک بە ١٠ ڕۆژە بە بێ هیچ بەرنامەیەک دەخولێینەوە بێ ئەوەی توانیبێتمان بچینەوە سەر ئەسڵی کارەکەمان کە گەڕان بەدوای سەرەداوێک لە چارەنووسی ٣ کادرەکەمان بوو . لە گۆدەل کۆبوونەوەیەک مان کرد کە چی بکەین؟ ئەوە بوو دیسان بڕیارمان دا بگەڕێینەوە برادۆست و لەوێ ببینەوە دوو بەش و ٣ کەس بگەڕێنەوە بۆ مقەڕ و پێنج کەسەکەی دیکەش بچنەوە ئەنزەل و کەناربەڕۆژ بۆ تەعقیبی ئەو کادرانە. ئەوە بوو دیسان گەڕاینەوە تا هاتینەوە گوندی شەش ماڵ و لەوێ بووینە دوو تیم. تیمی گەڕانەوە بۆ مقەڕ : ئەبووبەکر ئیبراهیمی، عەبدولا عەجەم و خالید سۆهرابی بوون . تیمەکەی دیکەش کە دەبا درێژە بە مەئمووریەت بدەین بۆ لای ئەنزەل و کەناربەڕۆژ و دووبارە سۆما. ئەو تیمەش: ئەفەندی جەهانگیری، بێهڕەنگ ئاغازادە ، نوسرەت ئەحمێ زادە ، ئەیووب جەهانگیری(ڕووحی شاد) و کاووس عەزیزی.